text:
पटना : गांधी महात्माक विशालकाय प्रतिमाक बामाकात गांधी मैदान मे मासिक बैसकी 'साहित्यिक चौपाड़ि' 'क दोसर आयोजन सम्पन्न भेल. एकर आरंभ मे हाले मे बहरायल मनोज शांडिल्यक काव्य संग्रह 'सुरूजक छाहरि मे' पर चर्चा कयल गेल.
कविता जकरा पढ़लाक उपरांत मोनमे कएक तरहक प्रश्नक ठाढ़ भ' जाय ? मोन सोचबाक हेतु विवश भ' जाय ओ अछि सुरजक छाहरि मे काव्य संग्रहक कविता- पुस्तक विमर्श मे रंगकर्मी निखिल रंजन.
पुस्तक चर्चाक क्रम मे गुंजनश्री एहि पोथीक कविता सभ केँ पठनीय बतबैत कहलनि जे मनोज जीक कविता सभक शिल्पक उत्कृष्टता आ सहज भाषा पोथी केँ आर प्रभावशाली बनबैत अछि.
एहि क्रम केँ आगाँ बढ़बैत पंकज चौधरी नवलश्री कहब छनि जे पछिला किछु साल मे बहरायल जतेक नीक काव्य संकलन पढ़लहुं ओहि मे सुरूजक छाहरि मे सेहो एक अछि.
बैसकीक दोसर सत्र मे सब गोटे अपन-अपन रचना पाठ केलनि. जकर आरंभ युवा कवि गुंजनश्री अपन दूटा कविता माँ अओर पिता पढ़ि केँ केलनि. तदुपरांत गजलकार पंकज चौधरी नवलश्री एकटा बाल गजल सुनौलनि. रचना पाठ सत्रे मे युवा कवियित्री कामिनी सेहो एकटा कविताक पाठ केलनि. एहि सत्र मे मैथिली कविताक सशक्त स्वर रघुनाथ मुखिया हाले मे अपना संगे घटल ओहि घटनाक आपबीति सुनौलनि जाहि मे यात्राक दौरान ओ आर वरीय साहित्यकार तारानंद वियोगी मृत्युक मुँह सँ बाल-बाल बचल रहथि. रचनापाठ सत्र हमरा द्वारा पढ़ल कथा सँ संपन्न भेल.
साहित्यिक चौपाड़ि 'क एहि दोसर आयोजन मे पहिल आयोजन मे उपस्थित बिनोद कुमार झा, नितेश मिश्र एवं अरविन्द तिवारीक अनुपस्थिति जहाँ कचोटलक ओतहि रघुनाथ मुखिया अओर कामिनी जीक उपस्थिति बेस उत्साहित केलक. संख्या बलक हिसाबें देखल जाय तँ पहिल बैसकीक अपेक्षा एहि बेर एक गोटा कम अर्थात् छऐ टा लोक उपस्थित छलाह. एहि ठाम एक बात कहब आवश्यक बुझना जाइछ जे साहित्यिक चौपाड़ि कोनो जनसमर्थन हासिल करबाक लेल नहि अपितु आपसी संवाद बढ़ेबाक दिशा मे कयल एकटा सामूहिक प्रयास अछि जाहि ठाम युवा रचनाकार केँ अपन विचार-रचना कहबाक स्वतंत्रता देल जाइछ तखन एहि मे बेसी सँ बेसी जतेक गोटेक सहभागिता होय ततेक बढ़ियाँ. अपनेक उपस्थिति हमरा सभ केँ प्रोत्साहित करत, हमसब अपने लोकनिक बाट हेरब. तँ आयब ने अहाँ सभ अगिला 'साहित्यिक चौपाड़ि' पर अपन-अपन कविता, कथा, संस्मरण आ विचारक आदान-प्रदान हेतु !
(रिपोर्ट-फोटो : बाल मुकुंद पाठक)


c: text/html

text:
टोनी पुरस्कार
द एन्टोनिएट्ट पेरी अवॉर्ड फॉर एक्सलन्स इन थीएटर या सामान्यतः टोनी पुरस्कार ब्रॉडवे थीएटर मे अभिनय के लेल देल जाएत अछी।
श्रेणीसभसंपादित करें
- सर्वश्रेष्ठ नाटक
- सर्वश्रेष्ठ संगीत
- संगीत क सर्वश्रेष्ठ पुस्तक
- सर्वश्रेष्ठ मूल स्कोर
- नाटक क सर्वश्रेष्ठ नविनिकरण
- एक संगीत-नाटक मे एक अग्रणी अभिनेता के द्वारा सर्वश्रेष्ठ प्रदर्शन
- एक संगीत-नाटक मे एक अग्रणी अभिनेत्री के द्वारा सर्वश्रेष्ठ प्रदर्शन
- एक नाटक मे एक अग्रणी अभिनेता के द्वारा सर्वश्रेष्ठ प्रदर्शन
- एक नाटक मे एक अग्रणी अभिनेत्री के द्वारा सर्वश्रेष्ठ प्रदर्शन

robotstxt: allowed

filter: keep


text:
जनकपुरधाम : आने साल जकाँ एहु बेर विद्यापति स्मृति पर्व समारोह विभिन्न नामे सम्पूर्ण मिथिलाञ्चल, प्रान्त आ देशमे सम्पन्न भेल अछि. कातिक धवल त्रयोदशी अर्थात, अगहन ७ गते सोमदिन सँ ९ गते धरि तदनुसार नबम्बर २३ ता. सँ २५ ता. धरि दरिभंगा, पटना, मधुवनी, बाराणसी, कलकत्ता, जनकपुरधाम आदि ठाममे मनाओल गेल.
प्रसिद्धिक रुपमे दरिभंगा आ पटनाक मंचकेँ मैथिली जगतमे खूब नाम भेल करैत अछि. दरिभंगामे मैथिली सेनानी डा. बैद्यनाथ चौधरी ‘बैजू’क एकल व्यवस्थापन आ विद्यापति सेवा संस्थानक आयोजनमे ‘मिथिला विभूति’ पर्वक नामे ई उत्सब मनाओल जाइत अछि. त' पटनामे चेतना समितिक तत्वाधानमे ओकर कार्यसमिति ई पर्व मनबैत आएल अछि.
दुनू ठामक पर्वक आयोजन अपन –अपन ढंग सँ होइत अछि. आब तँ विहार सरकार विद्यापति पर्वकेँ राष्ट्रिय मान्यता दऽ देने छैक , तएँ राज्य सरकार सेहो एहि पर्वक आयोजन करैत अछि.
दरभंगाक आयोजन एहु मानेमे विशिष्ट होइत अछि जे ई आम मैथिली प्रेमी सँ बेसी जूडल रहैत छैक. पहिल दिन उद्घाटन, सम्मान आ भाषण–भूषण प्रमुख रुपें होइत अछि. मंचपर कोनो नियन्त्रण नहि , जकरा मोन भेल चहरि कऽ अगेक सिट छेकि बैसि जाएत. मंचक कोनो तरहक मर्यादा दरभंगामे नहि कएल जाइत छैक. तेहने मंचपरक प्रमुख अतिथि सभमे कोनो खास परिवर्तन एतहु नहि होइछ, हँ तखन किछु एहन अतिथि अवस्से अबैत छथि जे विधि पहुँचएबाक हेतु मैथिली मंचपर आमंत्रित रहैत छथि.
एहि बेर राजविराजक भाषा विद् डा. सुनिल कुमार झा ‘मिथिला विभूति’ सम्मान सँ सम्मानित कएल गेलाह. ओ प्रसन्न मुद्रामे विशेष प्रतिनिधिकेँ भेटल छलखिन्ह. दोसर दिन कवि सम्मेलन आ नाटकक भाँज रहैक मुदा समय अनियन्त्रित भेने सभ गुड गोबर भऽ गेलैक.
भेलैक ई जे कार्यक्रमक प्रारम्भमे सम्मान समारोह भेलैक – आगत अतिथिकेँ शाल दोपटा माला आ पाग सँ सम्मानित कएल गेलनि. पुस्तक विमोचन भेल. भाषण भूषण भेल जे शुरुएमे समय बेसी घीच लेलकै. तखन सभ छाड भार कवि सम्मेलन पर पडलैक.
उद्घाटन सत्रमे पहिने बाबा विद्यापतिपर माल्यार्पण भेल रहैक , जकर शौभाग्य एहि विशेष प्रतिनिधिकेँ सेहो भेटलैक. तखन जे कार्यक्रम शुरु भेल तँ कार्यक्रमक काविल उद्घोषककेँ जान पराभवमे पडि गेलनि, जखन बैजू बाबू हुनकासँ माइक लऽ लऽ कऽ अपन उदगारक वर्षा करऽ लगलथि. जे से ओहि अवसरपर उपस्थित ललित नारायण मिथिला विश्वविद्यालयक कुलपति डा. साकेत कुशबाहा, संस्कृत विश्वविद्यालयक कुलपति डा. देवनारायण झा लगायतक प्रतिकुलपति एवं अन्य विशिष्ट अतिथि लोकनि राम भरोस कापडि भ्रमरक सधः प्रकाशित लघु नाटक संग्रह सूलीपर इजोत एवं अन्य नाटकक विमोचन सामूहिक रुपें कएलनि. एहि संग्रहमे तीन नाटक अछि जे मंचोपयोगी अछि.
जखन कवि सम्मेलनक शुरुआत भेलै त सभ गोटे साकांक्ष भेलाह समय पर. कारण पचहत्तरिसँ उपर कवि लोकनि आमंत्रित छलाह – नेपाल सँ अयोध्याय नाथ चौधरी आ डा. रेवती रमण लाल समेत. डा.लालक अध्यक्षतामे कवि सम्मेलन प्रायः एगारह बजे शुरु भेल जे दू बजे समाप्त भेल. आब प्रश्न उठऽ लगलै नाटक किए कएल जाए. तीन चारि बजे श्रोता दर्शक कम, दोसर उत्साहक अभाव.
कलाकारक मुखिया रीतेश नहि करबाक मनःस्थितिमे रहए, जकरा अनुचित मानि ताही मंचपर करबाक दबाब देल गेलै. ओ नाटक कएलक आ जे जतेक दर्शक रहथि – प्रसन्न भऽ उठल छलाह. जनकपुरक रंगदर्पण संस्था रीतेश पाटलीक निर्देशनमे राम भरोस कापडिक भ्रमरक नाटक ‘आ बौधु बाजि उठल ’क मंचन कएलक.
दोसर दिन धुमगज्जर भेलैक – सांस्कृतिक कार्यक्रमक. उद्घाटनक बाद जे कलाकार लोकनि सुर तनलनि से दोसर दिन अर्थात २६ ता. १० गतेकेँ १० बजे भोर धरि क्रम टुुटल नहि रहैक. थैया थैया भऽ गेल रहैक. करिब दश हजार व्यक्ति बैसबला पण्डाल खचाखच भरल छल.
पटनाक पहिल दिन उद्घाटन सत्रक बाद कवि सम्मेलन रहैक. उद्घाटन सत्रमे किछु विशिष्ट ब्यक्तित्वसभके अपन अपन क्षेत्रमे महत्वपूर्ण योगदानक हेतु सम्मान कएल गेलनि जाहिमे संस्कृतिविद् डा. प्रफुल्ल कुमार मौन सेहो रहथि जनिका ताम्रपत्र, दोपटा आ पाग देल गेलनि. उद्घाटनक क्रममे किछु गोेटे मिथिला आ मैथिलीपर चर्चा करबा सँ बेसी स्वास्थ्य शिक्षापर बेसी जोड रहनि. आ दिनमे मणिकान्त झाजे विचार गोष्ठि रहैक तकरो विषय स्वास्थ जनचेतना रहैक , जकर स्पष्ट छाप कार्यक्रमक अधिकांश वक्ताक मन्तव्य रहैक. दोसर दिन भेने विचार गोष्ठि रर्हैक। भिनसरे १०–११ बजेृ रातिमे विविध मनोरंजनातमक कार्यक्रमक संग केन्द्रिय नेता एवं अतिथि सभक उपस्थिति रहए. तेसर दिन भेने डा. कमल मोहन चुन्नुक लिखल नाटक ‘आब्जेक्सन मी लोर्ड’ चुन्नुएजीक निर्देशनमे सम्पन्न भेल छल.
कार्यक्रमक क्रममे आनन्द मेला, मिथिला चित्रकला प्रदर्शनी, पुस्तक प्रदर्शनीक आयोजन कएल गेल छल. अरुणा चौधरी जीक मखानक खीर, तीलकोरक तरुआ, आ प्रेमलता मिश्र ‘प्रेम’क सुअदगर पान– जे नहि चखलनि से पछतैलनि. पत्र पत्रिका आ पुस्तक सेहो विक्री भेवे कएल. मिथिला दर्शन आ घर बाहरक नवका अंक सेहो हाथे हाथ जा रहल छल.
विद्यापति पर्वक तीनू दिन धुमगज्जर करैत विति गेल. मुदा अपना पाछाँ फेर सँ किछु प्रश्न छोडि गेल– मैथिलीक एहि दुनू मंचक आसनीमे कतेक गोटे आम मैथिल वर्ग सँ बैसाओल जाइत अछि. दू शब्द अभिव्यक्ति बाजऽ देल जाइत अछि. मिथिला राज्यक हेतु संघर्ष लेल बोट क्लब पर दश विस गोटे पाग पहिरि बैसी गेने कहाँ सम्भव हएत.
नेपालमे गोलैसी तँ छैक मुदा एहि तरहेँ कोनो काज मैथिलीक नहि होइत अछि तएँ स्वभाविक रुपें एहन प्रान्तक निर्माण कएल जा चुकल छैक जकर भाषा मैथिली आ राजधानी जनकपुर हएबामे शंका नहि कएल जा सकैछ.
विद्यापति पर्वक अवसरपर एकटा कऽ जे स्मारिका प्रकाशन होइछ ओ ने पटनामे ने दरभंगामे वितरण होइछ. किए ने पूर्वमे प्रकाशित कऽ तकर उपयोग कएल जाए. पटनामे कार्यक्रम तय रहैछ, वितरण होइछ. दरभंगामे से नहि रहैछ. बैजूबाबू स्वयं कार्यक्रम रहैत छथि आ सूचनाक आधार सेहो.
जे होइक विद्यापति स्मृति पर्वक अपन रौनक आ साहित्यिक जमघटक हेतु निरन्तर स्मरण कएल जाएत.
रिपोर्ट : कुमार अभिनन्दन


text:
आलस आ जूता
इ बात शिवराति दिनक अछि. संयोग एहन जे अहि बेर शिवराति मंगल के दिन परल छल आ हम मंगल के नियमित रूपें उपास करैत छी. एक टा बात अखने कहि दी – हमर उपासक कोनो धार्मिक कारण नहिं छैक. कनियाँ के हार्दिक इच्छा जे हम शिवराति के उपास में हुनक संग दियन्हि. मुदा इ आग्रह क ओ अपने फंसि गेली – शिवराति मतलब दिन भरि उपास करू अपना पसिन्नक भोजन आ तरूआ-बघरूआ के आनंद लिय 🙂 – आ हम मंगल के राति में किछू अनूने टा खाइत छी.
खैर, ओहो निर्णय लेलन्हि जे राति में ओहो फलाहारे करती. आ हमरा हिदायत के संग कार्यालय जयबाक अनुमति देलीह जे हम समय पर (८ बजे धरि) डेरा आबि जेबै. अलसाइत-अलसाइत कार्यालय विदा भेलहुँ. संध्याकाल हुनक फोन-पर-फोन एनाइ शुरू भेल – घर कखन आयब? हूनका व्रत लागि गेल रहन्हि (दोसर शब्द में भुखे हाल बेहाल रहन्हि).
डेरा पहुँचैत १० के लगभग बाजि गेल. आब इ नहिं बतायब जे देरी सं पहुँचबाक फल की भेटल. हम ओही कपड़ा/वेश-भूषा में भोलाबाबा के दर्शन करबा लेल विदा भेलहुँ. मंदिर के बाहर जूता-पैताबा खोलि दर्शन केलहुँ.
मंदिर सं निकलबाक उपरांत जूता पहिरबाक हिम्मत नहिँ भेल – जूता हाथ में पकड़ि डेरा दिस खाली पैरे विदा भेलहुँ – कनियाँ अपन माथ पर हाथ धरैत चेतेली – सम्हरि क , लोक सभ चोर-चोर ने हल्ला कर लागय.


text: बम्बइ. मैथिली गायन सं अपन करियर शुरू कयनिहार उदित नारायण झा आइ गायिकी केर क्षेत्र मे मिसाल छथि. तीन राष्ट्रीय फिल्म पुरस्कार आ पांच बेर फिल्म फेयर अवार्ड पाबि मैथिलीक संतान उदित अपन परचम लहराबय मे सफल भेल छथि. हरे कृष्ण झा ओ भुवनेश्वरी देवी केर संतान उदित केर जन्म ओहि पार (नेपाल) मिथिला केर सप्तरी जिलाक भारदाह गाम मे 1 दिसंबर 1955 कें भेल छल. 2009 मे भारत सरकार हिनका पद्मश्री सं विभूषित कयल. मायक भाखा मैथिली मे गबैत उदित लगभग 32 भाषा मे अपन आवाज केर इजोत पसारने छथि. हिनक जन्मदिन पर मिथिमीडिया दिस सं भरि बखारी शुभेच्छा. (Report: मिथिमीडिया सिने ब्यूरो)


text:
कलकत्ता. १९ मइ २०१३ केँ जानकी नवमी'क अवसर पर कोलकाता'क 'मिथिला चेम्बर ऑफ कॉमर्स एण्ड इण्डस्ट्रीज' द्वारा आयोजित ''मैथिलत्व'क अवधारणा,मिथिला आंदोलन आ संस्थागत दायित्व'' विषय'क संगोष्ठी'क आयोजन स्थानीय फ्लोटेल होटल'क सभागारमे कएल गेल. एहि अवसर पर अपन विचार रखैत आइ.आइ.एम. कोलकाता'क प्राध्यापक एवं मैथिली साहित्यकार विद्यानंद झा कहलनि जे ओना तऽ हम सभ कहबा लेल सात करोड़ मैथिल'क संख्या कहैत छी मुदा, एहन मैथिल जिनकामे मैथिलत्वक बोध होनि आ मैथिल हेबाक गौरव होनि बहुत कम छथि. ओ आगाँ बजलाह जे चेम्बर चूँकि एकटा वाणिज्यिक संस्था थिक तेँ मिथिला आ मिथिलासँ बाहरो मैथिल उद्योगपति सभकेँ एकमंचपर आनि मिथिलाकेँ औद्योगिक विकाससँ जोड़बाक प्रयास करय. एहि अवसरपर शिक्षाविद भोगेन्द्र झा अपन वकतव्यमे कहलनि जे मिथिला सभदिने शैक्षणिक आ' बौद्धिक रूपेँ समृद्ध रहल अछि मुदा बदलैत शिक्षा व्यवस्थाकेँ धेयानमे रखैत मैथिलकेँ अपन प्राचीन सभ्यता-संस्कृति'क प्रति विशेष सचेष्ट होमय पड़तनि. रंगकर्मी आ शिक्षिका किरण झा मिथिला-मैथिली'क गतिविधिमे नारीक भागीदारी सुनिश्चित करबाक प्रयास'क आह्वान कएलनि.
कार्यक्रमक उद्घाटन चैम्बरक संरक्षक आ साहित्य अकादमीमे मैथिली सलाहकार समितिक सदस्य कामदेव झा दीप प्रज्जवलित कए आ जानकी'क चित्रपर माल्यार्पण कए कएलनि. ओ अपन उद्बोधनमे मैथिली गतिविधिमे युवा'क बढ़ैत भागीदारी पर प्रसन्नता व्यक्त कएलनि. एहि अवसरपर साहित्यकार भाष्कर झा आ रंगकर्मी भवनाथ झा मैथिली सिनेमा जगत तथा रंगमंचक अतीतसँ वर्तमानधरि'क विभिन्न तथ्यसभ विस्तार पूर्वक रखलनि. गोष्ठीकेँ राजीव रंजन मिश्र, दिनेश मिश्र आ चंदन कुमार झा सेहो संबोधित कएलनि. आगत-अतिथिकेँ धन्यवाद ज्ञापन चेम्बर'क सचिव गंगा प्रसाद झा आ गोष्ठीक संचालन रंजीत कुमार झा कएलनि.
(Report: चंदन कुमार झा / Photo: प्रकाश झा)
कार्यक्रमक उद्घाटन चैम्बरक संरक्षक आ साहित्य अकादमीमे मैथिली सलाहकार समितिक सदस्य कामदेव झा दीप प्रज्जवलित कए आ जानकी'क चित्रपर माल्यार्पण कए कएलनि. ओ अपन उद्बोधनमे मैथिली गतिविधिमे युवा'क बढ़ैत भागीदारी पर प्रसन्नता व्यक्त कएलनि. एहि अवसरपर साहित्यकार भाष्कर झा आ रंगकर्मी भवनाथ झा मैथिली सिनेमा जगत तथा रंगमंचक अतीतसँ वर्तमानधरि'क विभिन्न तथ्यसभ विस्तार पूर्वक रखलनि. गोष्ठीकेँ राजीव रंजन मिश्र, दिनेश मिश्र आ चंदन कुमार झा सेहो संबोधित कएलनि. आगत-अतिथिकेँ धन्यवाद ज्ञापन चेम्बर'क सचिव गंगा प्रसाद झा आ गोष्ठीक संचालन रंजीत कुमार झा कएलनि.
(Report: चंदन कुमार झा / Photo: प्रकाश झा)


text:
फ्रेंज काफ्का (3 July 1883 – 3 June 1924) बीसवीं सदीक विश्वविख्यात साहित्यकार छथि। हुनक जन्म प्राग, बोहेमिया मे एकटा जर्मन भाषी परिवार मे भेलनि। हुनक पिता हरमन्न काफ्का व्यापारी रहथि आ हुनक माँ जूली चेक गणराज्यक रहथि। काफ्का आधुनिक समयक बहुचर्चित लेखक छथि। हुनका रचना-संसार मे यथार्थ आ रहस्यक मध्य, जीवन आ अस्तित्वक जटिलता आ संकट सँ साक्षात्कार होइत अछि। द मेटामोर्फोसिस, द ट्रायल, द जजमेंट, द कास्टल, ए हंगर आर्टिस्ट आदि हुनक चर्चित कृति छनि। कहल जाइत अछि जे काफ्का केँ जीवन-पर्यन्त एकटा बोखार धेने रहलनि आ ओ अपन समग्र साहित्य ओही बोखारक अवस्था मे लिखलनि, आ ई बोखार छलनि हुनक प्रेयसी मिलेनाक प्रेमक बोखार। एतए प्रस्तुत अंश काफ़्का द्वारा अपन प्रेयसी मिलेना केँ लिखल पत्र सब (लेटर्स टू मिलेना) सँ उद्धरित आ अनूदित अछि।
|| काफ्काक पत्र, मिलेनाक नाम; किछु अंश ||
प्रिये,
आइ भोरुका पत्र मे हम जतेक किछु कहलहुँ, जँ ताहि सँ फाजिल एहि पत्र मे नहि कहब तँ हम सद्य: झुट्ठा कहायब। अहाँ सँ किछु कहब, जकरा सँ एतेक स्वतंत्रताक संग हम किछुओ कहि-सुनि सकैत छी। कखनो किछु सोचय नहि पड़ैत अछि जे अहाँक केहन लागत। कोनो भय नहि। अभिव्यक्तिक एहन सुख अहाँ बिन आर कतय भेटत मिलेना। कियो हमरा ओहि तरहेँ नहि बुझलक जेना कि अहाँ। नहिए कियो जानैत-बुझैत आ एतेक मोन सँ कहियो-कतहुँ हमर पक्षे लेलक, जतेक की अहाँ। अहाँक सभ सँ सुंदर पत्र ओ अछि जाहि मे अहाँ हमर भय सँ सहमत छी आ ई बुझबाक चेष्टा करैत छी कि हमरा लेल भय केर कोनो कारण नहि अछि (हमरा लेल ई बहुत किछु अछि किएक तँ सम्पूर्णता मे अहाँक पत्र आ ओकर प्रत्येक पंक्ति हमर जिनगीक सभ सँ सुंदर सम्पत्ति अछि)। सम्भवतः अहाँक कखनो-काल लगैत होएत जे हम अपन भय केर पोषण कए रहलहुँ अछि किन्तु एहि सँ अहूँ सहमत होएब कि ई भय हमरा मे बहुत गहींर उतरि गेल अछि आ सम्भवतः यैह हमर सर्वोत्तम अंश अछि। एहि हेतु सम्भवतः यैह हमर एकमात्र रूप अछि जकरा अहाँ प्रेम करैत छी किएक तँ हमरा मे प्रेमक योग्य आर की भेट सकैत अछि ? किन्तु हमर ई भय सद्य: प्रेमक योग्य अछि। सत्य अछि, जे जँ मनुष्य केँ ककरो सँ प्रेम करबाक छैक तँ ओकर असमर्थता केँ सेहो बहुत प्रेम करबाक चाही। आ अहाँ ई नीक जकाँ बुझैत छी। तेँ अहाँक प्रत्येक बातक हम कायल छी। हमर जिनगी मे अहाँक होएब कतेक महत्व रखैत अछि ई बतायब हमरा लेल सम्भव नहि अछि।
अहाँक
काफ़्का
जँ अहाँ कहियो बुझबाक इच्छुक होइ जे हमरा संग पूर्व मे केहन स्थिति छल, तँ हम अहाँक प्राग सँ ओ 'भीमकाय' पत्र पठायब, जकरा हम अपन पिताक नाम छह मास पहिने लिखने रही किन्तु एखन धरि हुनका पठाओल नहि अछि- तकर विशेष ध्यान राखब। संभव अछि जे कहियो ओ पत्र हम पिता केँ पठाबी। जतय धरि संभव हो अहाँ एकरा ककरो पढ़ए नहि देब। अहाँ स्वयं एकरा पढ़ि कए ओकीलक सभटा दाओ-पेंच बुझब। ई एकटा ओकीलक पत्र अछि, आ एकरा पढ़ैत मे, अपन आलोचना केँ बिसरब जुनि।
हम बड्ड थाकल छी, एतेक कि किछुओ नहि सोचि सकैत छी, मात्र चाहैत छी जे हमर माथ अहाँक कोरा मे होए, अपन माथ पर अहाँक स्पर्शक अनुभूति होए आ एहिना पड़ल रही अंनतकाल धरि।
लिखित चुम्बन कहियो अपन गन्तव्य धरि नहि पहुँचैत अछि, अपितु बाटहि मे ओ भूत सभक द्वारा पीबि लेल जाइत अछि।
एक तरह सँ, अहाँ कविताक सार-तत्व छी; मेघ जकाँ गूढ़ रहस्य सँ भरल- जकरा बुझैत हम अपन समस्त जीवन बिता देमय चाहैत छी। अहाँक मर्म सँ शब्द स्फुरित होइत अछि आ तकर गर्दा लेने जाइत छी अहाँ, अपन ओजमयी व्यक्तित्वक छिद्र सब मे।
हम अपन सम्पूर्ण जीवन केँ एकरा समाप्त करबाक इच्छाक विरोध करैत बितेलहुँ अछि।
आब तँ हमर नाम सेहो हेरा रहल अछि- ई छोट भेल जा रहल छल, बीतैत समयक संग आर छोट, आ आब अछि : मात्र अहाँक।
अहाँ ओ चक्कू छी जकरा हम अपन भीतर घुमबैत छी; यैह प्रेम अछि। बुझलहुँ प्रिय, यैह अछि प्रेम।
निन्न सभ सँ निर्दोष प्राणी अछि आ एकटा व्यक्ति जकरा निन्न नहि होइत छैक ओ सभ सँ पैघ दोषी।
अपना लेल हम बड्ड भारी छी आ अहाँक लेल बहुत हल्लुक।
हमर मातृभाषा जर्मन अछि आ हमरा लेल बेस स्वाभाविक सेहो, मुदा हम चेक भाषा केँ बेसी आत्मीय मानैत छी, यैह कारण अछि जे अहाँक पत्र कइएक अनिश्चितता दूर कए दैत अछि; हम अहाँक आर स्पष्ट रूप सँ देखैत छी, अहाँक देहक चालि, अहाँक हाथ, एतेक शीघ्र, एतेक दृढ़, ई एकटा समागम जकाँ अछि।
मिलेना, कतेक भारी आ समृद्ध नाम अछि। प्रायः पूर्णतया उठा लेल गेल। आरम्भ मे ई हमरा पसीन नहि पड़ल छल। ई हमरा ग्रीक वा रोमन बोहेमिया मे बौख गेल आ चेक द्वारा उल्लंघित शब्द लगैत छल, जकर उच्चारणक संग छल भेल अछि, आ एखन धरि अपन रंग-रूप सँ ई एकटा अद्भुत स्त्री अछि। एकटा स्त्री जकरा एकटा व्यक्ति अपन बाँहि मे लए जाइत अछि। आगि सँ बाहर निकलैत अछि। हमरा नहि बुझल अछि जे ओ के अछि। आ ओ स्त्री स्वयं केँ स्वेच्छा आ विश्वासपूर्वक ओकरा अपन बाँहि मे दाबैत अछि।
हम एकटा खतरनाक बाट पर छी, मिलेना। आ अहाँ अडिग एकटा गाछ लग ठाढ़, युवा, सुंदर, अहाँक आँखि अपन आभा सँ एहि समस्त संघर्षरत संसार केँ अपना अधीन कए रहल अछि।
एतय प्राग मे कनेक उदास समय अछि, हमरा कोनो पत्र नहि प्राप्त भेल अछि, हमर मोन कनेक भारी अछि। सद्य: ई असम्भव अछि जे एकटा पत्र एतय पहिने सँ भए सकैत अछि, मुदा ई कियो हमरा मोन केँ बुझबए।
मिलेना, अहाँ सदिखन ई जानय चाहैत छी, की हम अहाँ सँ प्रेम करैत छी। मुदा अंततः, ई एकटा कठिन प्रश्न अछि जकर एक पत्र मे उत्तर नहि देल जा सकैत अछि ( विगत रविदिनक पत्रहुँ मे नहि)। अगिला बेर, जखन हम-अहाँ, एक-दोसरा सँ सोझाँ-सोझी होएब तखन हम निश्चित एकर उत्तर देब (जँ हमर स्वर विफल नहि भेल तँ)।
हम दुःख आ प्रेमक ज्वार-भाँटाक मध्य ओझराएल छी, जे हमरा लेखन सँ दूर लेने जा रहल अछि।
किए, मिलेना? की अहाँ हमरालोकनिक संयुक्त भविष्यक सम्बंध मे लिखैत छी जे कि कहियो नहि होएत ? वा फेर अहाँ एहि सम्बंध मे लिखिते किएक छी ? (...) किछु वस्तु निश्चित छैक, मुदा एकटा इहो अछि जे हमरालोकनि कहियो संग नहि रहब, एक अपार्टमेंट, बॉडी टू बॉडी, एकटा संयुक्त टेबुल पर, कहियो नहि। एक शहर मे सेहो नहि। (...) संयोग सँ, मिलेना, अहाँ केँ निश्चित सहमत होयबाक चाही जखन कि अहाँ स्वयं केँ आ हमरा जांच करैत छी। अहाँ विएना आ प्रागक मध्य समुद्रक स्वर ओकर उच्च वेगक संग ग्रहण करी।
एहि प्रविष्टि मे प्रयुक्त चित्र 'काफ्का लव्स मिलेना' इंस्टाग्राम सँ साभार।


text:
नवका- पुरनका लेख सर्च करु...
मैथिली कहिआ ?
मुदा करोड़ों लोकक बजनिहार होयबाक बादो एकर जे विकास होबाक चाहि नहिं भेल...राज्य राजनीति केर कारणे ई उपेक्षा के शिकार बनल रहल...स्कूल कॉलेज में एकर पढ़ाई कम भ गेल...मातृभाषा के रूप में ई पाठ्यक्रम सं हटा देल गेल...
एकरा लेल सिर्फ राजनेते सभ के दोष नहिं देल जा सकय अ...मैथिल लोक खुद कम जिम्मेदार नहिं छथि...ओ अपन नुनु, बुच्ची के मैथिली नहिं पढ़ावय छथिन्ह...मिथिला में दरभंगा, मधुबनी, सीतामढ़ी, पूर्णिया, सहरसा कतौ चलि जाउ...अहां के अकटा अक्षर मैथिली में लिखल नहिं मिलत...कोनो बैनर, बोर्ड, होर्डिंग, विज्ञापन, पर्चा मैथिली में देखय के नहिं मिलत । एहि लेल की सरकार के दोष देल जाउ ? सवाल अई आखिर कहिआ तक मैथिली के आ हाल रहत ? एकरा अपन उचित सम्मान कहिआ मिलत?
पढ़बा-लिखवा आओर बजबा में जे मैथिल सभ में उदासीनता आयल अछि ओकरा कि कलह जाय...ऑर्कुट पर तं कएटा मैथिल साफ साफ मना कए देला जे हमरा सं मैथिली में स्क्रैप नहिं करुं।
ओना दिआ लक खोजलो पर शायदे कोनो भाषा मिलय जेहि में मैथिली सन मिठास होय...मैथिली तं प्रेम, प्यार केर भाषा अई...अहि में त हम ककरो सं जोर स बात तक नहिं कए पाबैत छी... गाम घर में कई बेर एहन देखबा के मिलल जे लड़ाई झगड़ा के समय जोर जोर सं बोलबा के क्रम में ओ हिंदी...अंग्रेजी पर चलि आबैत छथिन्ह...मैथिली में तं अहां झगड़ा कए नहिं सकैत छी...
मैथिली के बारे में कइ लोक सं अहो सुनय के मिलल जे ई ब्राह्मण, कायस्थक भाषा अछि...ऐहन नहिं छै मुदा आम लोक ज्यादा सं ज्यादा एकरा प्रयोग में लयताह एकरा लेल जागरुकता लाबय के जरूरत छै...
अलख जगाबय के जरूरत छै...जखन तक लोक में अपन भाषाक लेल प्यार, अनुराग नहिं देखबा में मिलत...एकर विकास संभव नहिं...ओना अष्टम अनुसूची में शामिल भेला के बाद एक बेर फेर सं हालात बदलय केर उम्मीद जागल अछि।हमरो सभके लिखय-पढ़य आ बाजय में बेसी सं बेसी एकर प्रयोग करय .
3 टिप्पणियां:


text:
मोडल (लोक)
मोडल (फ्रेञ्चमें मोडेले),[१] एक व्यक्तिविशेष छी जें बजार प्रचार, प्रसार देखाबएके लेल बहुतेक व्यावसायिक विज्ञापनमें देखल जाएत अछि ।
मोडलिङ ("मोडलिङ"क अर्थ अमेरिकी अङ्ग्रेजीमें कोनो जनसमुहमें केल जाए वाला प्रदर्शन छी ।)
फ्यासन, ग्ल्यामर, विकिनी, शारीरिक कलासभ मोडलिङमें होएत अछि । मोडलसभ भिन्न भिन्न मिडियासभमें चित्रित होएत अछि जे किताब, पत्रिका, चलचित्र, समाचारपत्र, आर टेलिभिजन छी । फ्यासन मोडलसभ कहियोकाल चलचित्रसभमें प्रदर्शित होएत अछि । हस्तीसभ, जेना अभिनेता, गायक, खेल हस्तीसभ आर प्रस्तोतासभ, सेहो अपन वास्तविक कार्यसंगे मोडलिङ अनुबन्ध करैत अछि ।


text:
नवका- पुरनका लेख सर्च करु...
एड्स के फैलत जाल
अपन मिथिला सेहो धीरे-धीरे एड्स के गिरफ्त में आबि रहल अछि. एचआईवी... एड्स आब बाहर रहय वाला बिहारी मजदूर के मार्फत गाम घर में दस्तक द रहल अछि. मिथिलांचल ... बिहार के लाखों लोक बाहर रहय छथिन्ह... एहि में बेसि लोक एहन छथि जे पंजाब... हरियाणा... दिल्ली... मुम्बई... कोलकाता जैसन बड़का शहर... मेट्रो में जाS क मजदूरी करय छथि. रिक्शा... ऑटो... ट्रक चलाबय छथि. सब्जी बेचय... ठेला लगाबय के काज करय छथि. छोट छिन्ह काज कय... नौकरी कय जिनगी चलाबय छथि. महीनों घर सं दूर रहय छथि. एम्हर ओम्हर चलि जाय छथि. जरूरी उपाय नहि करय छथि. सतर्कता नहिं बरतय के कारण एचआईवी के चपेट में आबि जाय छथि. ओना बीमार पड़ला आ दोसरो कारणे खून चढ़यला सं सेहो ई बीमारी कई बेर भ जाय छै. कई बेर छोट छिन अस्पताल में खून के जांच सेहो ठीक सं नहिं होय छै आओर ओ खून जखन चढ़ा देल जाय छै त नीक लोक सेहो बीमार भय जाइत छथिन्ह.
मजदूर सभ एक ठाम काज खत्म भेला पर दोसर ठाम जाS क काज करय छथि. ट्रक ड्राइवर सेहो देश भर में घुमय रहय छथि. ई लोकनि एड्स के बेसि शिकार बनय छथि. बिना कोनो सतर्कता बरतने सम्पर्क बना लैत छथि. आओर एकरा लेल कहि सकय छी सभस बड़का कारण छै जागरूकता के कमी...जानकारी के कमी. सरकार के आओर स्वयंसेवी संस्थान सभ के चाही जे अंग्रेजी चैनल आ अखबार के हटि छोट छिन स्तर पर गाम घर के स्तर पर जागरूकता अभियान चलयताह. दरभंगा... मधुबनी... पूर्णिया... कटिहार... सीतामढ़ी... मुजफ्फरपुर स्टेशन पर बाहर जाय वाला लोक सभ के जागरूक करताह. गाम घर में जाक एकर दुष्परिणाम से लोक के अवगत करयताह. हुनका बताबय पड़तन्हि जे अहां के किछ भ जायत त परिवार के कतेक कष्ट उठाबय पड़त. सरकारी आंकड़ा देखल जाय त सिर्फ मघुबनी में दु साल में करीब सात सौ लोक एचआईवी पॉजिटिव मिलल अछि. ई बड़ गंभीर गप्प अछि . ज्यादातर लोकक परिवार बिखड़ि गेल अ. परिवार... बाल बच्चा बिलखि रहल छै.
पिछला दिन एहि सभ पर जागरूकता लाबय लेल फिनलैंड दूतावासक अधिकारी अन्ना काइसा हेक्कीनेन पंडौल के गुरमाहा गाम में छलाह. ओ साफ कहलथिन्ह एकर बचाव एकर सुरक्षा अछि. बिना जागरूकता किछ नहिं होयत. गाम में भेल सेमिनार एहि पर चर्चा सेहो भेल जे रोजी रोटी कमाय लेल जे गरीब लोक सभ बाहर जाय छथि अनजाने में एकर शिकार बनि जाय छथि. एहि लेल अपना पर कनि नियंत्रण राखु आओर काज पर चलु.
मजदूर सभ एक ठाम काज खत्म भेला पर दोसर ठाम जाS क काज करय छथि. ट्रक ड्राइवर सेहो देश भर में घुमय रहय छथि. ई लोकनि एड्स के बेसि शिकार बनय छथि. बिना कोनो सतर्कता बरतने सम्पर्क बना लैत छथि. आओर एकरा लेल कहि सकय छी सभस बड़का कारण छै जागरूकता के कमी...जानकारी के कमी. सरकार के आओर स्वयंसेवी संस्थान सभ के चाही जे अंग्रेजी चैनल आ अखबार के हटि छोट छिन स्तर पर गाम घर के स्तर पर जागरूकता अभियान चलयताह. दरभंगा... मधुबनी... पूर्णिया... कटिहार... सीतामढ़ी... मुजफ्फरपुर स्टेशन पर बाहर जाय वाला लोक सभ के जागरूक करताह. गाम घर में जाक एकर दुष्परिणाम से लोक के अवगत करयताह. हुनका बताबय पड़तन्हि जे अहां के किछ भ जायत त परिवार के कतेक कष्ट उठाबय पड़त. सरकारी आंकड़ा देखल जाय त सिर्फ मघुबनी में दु साल में करीब सात सौ लोक एचआईवी पॉजिटिव मिलल अछि. ई बड़ गंभीर गप्प अछि . ज्यादातर लोकक परिवार बिखड़ि गेल अ. परिवार... बाल बच्चा बिलखि रहल छै.
पिछला दिन एहि सभ पर जागरूकता लाबय लेल फिनलैंड दूतावासक अधिकारी अन्ना काइसा हेक्कीनेन पंडौल के गुरमाहा गाम में छलाह. ओ साफ कहलथिन्ह एकर बचाव एकर सुरक्षा अछि. बिना जागरूकता किछ नहिं होयत. गाम में भेल सेमिनार एहि पर चर्चा सेहो भेल जे रोजी रोटी कमाय लेल जे गरीब लोक सभ बाहर जाय छथि अनजाने में एकर शिकार बनि जाय छथि. एहि लेल अपना पर कनि नियंत्रण राखु आओर काज पर चलु.
सदस्यता लें टिप्पणियाँ भेजें (Atom)


text:
रामबाबू सिंह
मधेपुर । थाईलैंड सँ पछिला कएको दिनसँ एकटा खबरि संसार भरिक लोकक मन मस्तिष्क केर झकझोरि रहल छल। असलमे थाईलैंड केर वाइल्ड बोर नामक नेना भुटकाक फुटबॉल टीमक तेरह सदस्य एकटा गुफाकें भीतर जाक’ भटकि गेलाह। बाहर झमाझम बरखा होयबाक कारण गुफामे पानि भरैत रहलैए आ ओ सभ आगु बढ़ैत सुरक्षित स्थान तकैत तकैत चारि किलोमीटरसँ बेसी जा बढलाह आ अंतमे घुप्प अन्हार गुफामे जतय चारु कात बन्द छल ओतय फँसि गेलाह। आब चारु कात अथाह पानि आ ओहिमे एकटा पाथड़क कछेड़ धेने अठारह दिन धरि जिनगी आ मृत्युक बीच संघर्ष करैत रहलाह। हप्ता बाद त थाई सरकार खोजबीन शुरू कएलक मुदा ओ सभ एहन विषम परिस्थितिमे मजगुति सँ एकदोसरकें उत्साहित करैत जिनगीक पैघ परीक्षामे सफल भेलाह।
अठारह दिन धरि पानि सँ भरल गुफामे तेरह लोकक जान बचेएबाक लेल थाई नेवी सील आओर सेनाकेँ अलावा ब्रिटेन, अमेरिका, फ्राँस, ओस्ट्रेलिया, जापान म्यंमार आओर चीनक विशेषज्ञ सभ दिन राति ओहि प्रकृतिक दुर्गम खेलक सामने डटल रहलाह। कनिओ टा चूक तेरह टा जान पर आफ़द आनि सकैत छलैए तेँ सभटा रणनीति झाँपल तोपल बिना हो-हल्लाकें संयमित पूरा कएलक। थाई नेवी सीलकें एकटा सैनिक बचएबाक क्रममे ऑक्सीजन सिलेंडर खतम होयबाक कारण कालक ग्रास सेहो बनलाह। थाईलैंड सरकार अहि मिशनकें अति सावधानी सँ, मीडियाकें दूर रखैत सेहो बिना कोनो सनसनी पसारने धैर्य सँग काज कएलक। नापल जोखल बुलेटिन समयानुकूल दैत मिशन पुर होयबाक धरि श्रेय लेबाक कोनो होड़ नहि देखौलक।
मिशन खतम भेलाक बाद थाईलैंड सरकार फेसबुक माध्यम सँ लिखैत अछि जे जतय बचबाक रत्ती भरि आस नहि छल ओतय मृत्युकें पछाड़ि सभकेँ बचा लेल गेल से हमरा लेल कोनो चमत्कार सँ कम नहि। एहन दुष्कर परिस्थिति मे कोच बच्चा सभक मनोबल मजगूत करैत भरोसा दैत रहलाह। जाहिसँ बच्चा सभ विचलित आ प्रतिकूल मनोस्थिति केर सिकार नहि भ’ जाए। अहि साहस आ धैर्य हेतु कोचकें जतेक प्रशंसा कएल जाए से कमतर हएत। हिनकर पहाड़ सन मजगुति इच्छाशक्ति केर समक्ष दुनिया लोक नतमस्तक अछि।
अहि बिन बजाओल खतरनाक प्राकृतिक घटनासँ मनुक्ख मात्र लेल एकटा पैघ शिक्षा भेटैत अछि जे “नौबति चाहे केहनो भयाबह किएक नहि होय मुदा साहस आ धैर्य नहि छोड़बाक चाहि”। आ छुच्छे ढोल पिटला सँ जग हँसाई के’ सिवा किछु नहि भेटैत छैक। नीक काजकें प्रचार करबाक बेगरता नहि आ चाइनीज मालकें कतबहु प्रचार होय लोककेँ भरोसा नहि। काज स्वतः लोकक लेल जबाब होयत अछि। तेँ फुसीआहि सनसनी पसारबा सँ नीक जे काजक सनसनी पसरै आ सभक मानस पटल पर स्वतः अंकित होय।


text:
सत्यजीत राय
सत्यजीत राय (बङ्गाली: সত্যজিৎ রায় (सहायता जानकारी) शत्तोजित् राय्) (२ मई १९२१–२३ अप्रैल १९९२) एक भारतीय चलचित्र निर्देशक छल, जकरा बीसम शताब्दीक सर्वोत्तम चलचित्र निर्देशकसभमे गिन्ती कएल जाइत अछि ।[२][३][४] रायक जन्म कला आ साहित्यक जगतमे जानल मानल कोलकाता (तखन कलकत्ता) कऽ एक बङ्गाली परिवारमे भेल छल । हिनकर शिक्षा प्रेसिडेन्सी कौलेज आ विश्व-भारती विश्वविद्यालयमे भेल छल । ओ अपन करियरक शुरुवात व्यवसायिक चित्रकारक रुपमे केनए छल । फ्रान्सिसी चलचित्र निर्देशक जाँ रन्वार सँ भेट भेलाक बाद आ लन्डनमे इटालियन चलचित्र लाद्री दी बिसिक्लेत (बाइसाइकल चोर) देखलाक बाद चलचित्र निर्देशनक दिशामे हिनकर चाह बढल छल ।
राय अपन जीवन मे ३७ चलचित्रसभक निर्देशन केनए छल, जहिमे मुख्य चलचित्रसभ, वृत्त चित्र आ लघु चलचित्रसभ शामिल अछि । हिनकर पहिल चलचित्र पथेर पाञ्चाली (পথের পাঁচালী, पथक गीत) कान चलचित्रोत्सवमे 'सर्वोत्तम मानवीय प्रलेख' पुरस्कार प्राप्त केनए छल । अपन जीवनकालमे हुनका कूल मिलाए ११ अन्तर्राष्ट्रिय पुरस्कार प्राप्त भेल छल । हुनकाद्वारा निर्देशित चलचित्र पथेर पाञ्चाली (পথের পাঁচালী, पथक गीत), अपराजितो (অপরাজিত, अपराजित) आ अपुर संसार (অপুর সংসার, अपूर्ण संसार) हिनकर प्रसिद्ध अपु त्रयीमे शामिल अछि । राय चलचित्र निर्माण सँ सम्बन्धित अनेकन काम स्वयम् करैत छल — पटकथा लिखनाए, अभिनेता खोजनाए आ ओ एक कुशल चलचित्र आलोचक सेहो छल । हुनका अपन जीवनकालमे अनेकन पुरस्कार आ सम्मान प्राप्त भेल जहिमे एकेडेमी मानद पुरस्कार आ भारत रत्न मुख्य छी ।
जीवनी
प्रारम्भिक जीवन एवं शिक्षा
सत्यजीत राय के वंशक कम सँ कम दश पीढिसभ पहिने धरि के जानकारी मौजूद अछि।[५] हुनकर दादा उपेन्द्रकिशोर राय चौधरी लेखक, चित्रकार, दार्शनिक, प्रकाशक आ अपेशेवर खगोलशास्त्री छल। ओ साथ ही ब्राह्म समाज के नेता सेहो छल। उपेन्द्रकिशोर के पुत्र सुकुमार राय लकीर सँ हटिके बाङ्ग्ला मे बेतुकी कविता लिखलक्। ओ योग्य चित्रकार आ आलोचक सेहो छल। सत्यजीत राय सुकुमार आ सुप्रभा राय के पुत्र छल। हुनकर जन्म कोलकाता मे भेल। जखन सत्यजीत केवल तीन वर्ष के छल तँ हुनकर पिता के देहान्त भऽ गेल छल। हुनकर परिवार के सुप्रभाक मामूली तलब पर गुजारा करए पडल। राय कोलकाता के प्रेजीडेन्सी कलेज सँ अर्थशास्त्र पढलक्, मुद्दा हुनकर रुचि हरदम हि ललित कलासभ मे ही रहल। १९४० मे हुनकर माता आग्रह केलक कि ओ गुरुदेव रवीन्द्रनाथ ठाकुर द्वारा स्थापित विश्व-भारती विश्वविद्यालय मे आगा पढे। राय के कोलकाताक वातावरण पसन्द छल आ शान्तिनिकेतन के बुद्धिजीवी जगत सँ ओ खास प्रभावित नै छल।[६] माता के आग्रह आ ठाकुर के प्रति हुनकर आदर भावक कारण सँ अन्ततः ओ विश्व-भारती जाए के निश्चय केलक। शान्तिनिकेतन मे राय पूर्वी कला सँ बहुत प्रभावित भेल। बाद मे ओ स्वीकार केलक कि प्रसिद्ध चित्रकार नन्दलाल बोस[७] आ बिनोद बिहारी मुखर्जी सँ ओ बहुत किछ सीखलक्। मुखर्जी के जीवन पर ओ बाद मे एक वृत्तचित्र द इनर आई सेहो बनौलक् अजन्ता, एलोरा आ एलिफेन्टा की गुफाओं के देखि के बाद ओ भारतीय कला के प्रशंसक बनि गेल।[८]
चित्रकला
१९४३ मे पाँच सालक कोर्स पूरा करै सँ पहिने राय शान्तिनिकेतन छोडि देलक आ कोलकाता वापस आवि गेल जतय ओ ब्रिटिश विज्ञापन अभिकरण डी. जे. केमर मे कार्य केनाए शुरु केलक। हिनकर पदके नाम “लघु द्रष्टा” (“junior visualiser”) छल आ महिना के केवल अस्सी रुपैयाक तलब छल। मुद्दा दृष्टि रचना राय के बहुत पसन्द छल आ हुनकर साथ अधिकतर बढिया ही व्यवहार कएल जाइत छल, मुद्दा एजेन्सी के ब्रिटिश आ भारतीय कर्मीसभक बीच किछ खिचाव रहैत छल किया कि ब्रिटिश कर्मीसभक अधिक तलब मिलैत छल। साथ ही राय के लगैत छल कि “एजेन्सी के ग्राहक प्रायः मूर्ख होएत छल”।[९] १९४३ के लगभग ही ओ डी.के. गुप्ता द्वारा स्थापित सिग्नेट प्रेस के साथ सेहो काम करै लगल। गुप्ता राय कोके प्रेस मे छपै वाला नयाँ किताबसभक मुखपृष्ठ रचै के कहलक् आ पूरा कलात्मक मुक्ति देलक। राय बहुत किताबसभक मुखपृष्ठ बनौलक्, जाहिमे जिम कार्बेट के म्यान-ईटर्स अफ कुमाऊँ (Man-eaters of Kumaon, कुमाऊँ के नरभक्षी) आ जवाहर लाल नेहरु के डिस्कभरी अफ इन्डिया (Discovery of India, भारत की खोज) शामिल अछि। ओ बाङ्ग्ला के जानल-मानल उपन्यास पथेर पाञ्चाली (পথের পাঁচালী, पथ का गीत) के बाल संस्करण पर सेहो काम केलक, जेकर नाम छल आम आँटिर भेँपु (আম আঁটির ভেঁপু, आम की गुठली की सीटी)। राय ई रचना सँ बहुत प्रभावित भेल आ अपन पहिल चलचित्र एही उपन्यास पर बनाएल गेल। मुखपृष्ठ के रचना करवाक साथ ओ ई किताब के भितर के चित्र सेहो बनौलक्। एहीमे सँ बहुत सँ चित्र हुनकर चलचित्र के दृश्यसभमे दृष्टिगोचर होएत अछि।[१०]
राय दुइटा नयाँ फन्ट सेहो बनौलक् — “राय रोमन” आ “राय बिजार”। राय रोमन के १९७० मे एक अन्तरराष्ट्रीय प्रतियोगिता मे पुरस्कार मिलल छल। कोलकाता मे राय एक कुशल चित्रकार मानल जाइत छल। राय अपन पुस्तकसभक चित्र आ मुखपृष्ठ स्वयम् ही बनावैत छल आ चलचित्रसभक लेल प्रचार सामग्री के रचना सेहो स्वयम् ही करैत छल।
चलचित्र निर्देशन
१९४७ मे चिदानन्द दासगुप्ता आ अन्य लोगसभक साथ मिलि के राय कलकत्ता चलचित्र सभा शुरु केलक, जाहिमे हुनका अनेकौं विदेशी चलचित्रसभ देखवाक अवसर मिलल। ओ द्वितीय विश्वयुद्ध मे कोलकाता मे स्थापित अमरीकन सैनिकसभ सँ दोस्ती करि लेनए अछि जे हुनका शहर मे देखाएल जा रहल नयाँ-नयाँ चलचित्रसभक बारे मे सूचना दैत छल। १९४९ मे राय दूर की रिश्तेदार आ लम्बे समय सँ हुनकर प्रियतमा बिजोय राय सँ विवाह केलक। हुनका एकटा बेटा भेल, सन्दीप, जे अखन स्वयम् चलचित्र निर्देशक छी। एही साल फ्रान्सीसी चलचित्र निर्देशक जाँ रन्वार कोलकाता मे अपन चलचित्र के शूटिङ्ग करै मे आएल। राय देहात मे उपयुक्त स्थान खोजवाक मे रन्वार के सहायता केलक। राय हुनका पथेर पाञ्चाली पर चलचित्र बनावेक अपन विचार बतौलक् तँ रन्वार हुनका एही लेल प्रोत्साहित केलक।[११] १९५० मे डी.जे. केमर राय के एजेन्सी के मुख्यालय लन्दन भेजलक्। लन्दन मे बिताएल तीन महिनामे राय ९९ चलचित्रसभ देखलक्। एहीमे शामिल छल, वित्तोरियो दे सीका के नवयथार्थवादी चलचित्र लाद्री दी बिसिक्लेत्ते (Ladri di biciclette, बाइसिकल चोर) जे हुनका भितर धरि प्रभावित केलक। राय बाद मे कहलक् कि ओ सिनेमा सँ बाहर आएल तँ चलचित्र निर्देशक बनवाक के लेल दृढसङ्कल्प लेनए छल।[१२]
चलचित्रसभमे मिलल सफलता सँ रायक पारिवारिक जीवनमे अधिक परिवर्तन नै आएल। ओ अपन माँ आ परिवार के अन्य सदस्यसभक साथ ही एक भाडा के मकान मे रहैत रहल।[१३] १९६० के दशक मे राय जापान के यात्रा केलक आ ओतय जानल-मानल चलचित्र निर्देशक अकीरा कुरोसावा सँ मिलल। भारत मे सेहो ओ अक्सर शहर के भागम-भाग वाला माहौल सँ बचै के लेल दार्जीलिङ्ग वा पुरी जेहन जगह पर जाके एकान्त मे कथानक पूरा करैत छल।
बीमारी एवं निधन
१९८३ मे चलचित्र घरे बाइरे (ঘরে বাইরে) पर काम करैत समय राय के दिल के दौरा पडल जाहिसँ हुनकर जीवन के बाँकी ९ सालसभमे हुनकर कार्य-क्षमता बहुत कम भऽ गेल। घरे बाइरे के छायाङ्कन राय के पुत्र के सहायता सँ १९८४ मे पूरा भेल। १९९२ मे हृदय के दुर्बलता के कारण रायक स्वास्थ्य बहुत बिगडि गेल, जाहिसँ ओ कखनो उभर नै पावलक्। मृत्यु सँ किछ ही सप्ताह पहिने हुनका सम्मानदायक एकेडेमी पुरस्कार देल गेल। २३ अप्रैल १९९२ मे हुनकर देहान्त भऽ गेल। हुनकर मृत्यु होए पर कोलकाता शहर लगभग ठहर गेल आ हजारौँ लोग हुनकर घर पर हुनका श्रद्धाञ्जली दैके लेल आएल।[१४]
चलचित्रसभ
अपु के वर्ष (१९५०–५८)
राय निश्चय करि रखने छल कि हुनकर पहिल चलचित्र बाङ्गला साहित्य के प्रसिद्ध बिल्डुङ्ग्सरोमान पथेर पाञ्चाली पर आधारित होएत, जेकरा बिभूतिभूषण बन्द्योपाध्याय १९२८ मे लिखने छल। ई अर्ध-आत्मकथात्मक उपन्यास मे एक बङ्गाली गाम् के लडका अपु के बडका होए के कहानी अछि। राय लन्दन सँ भारत फिर्ता होएत समुद्रयात्रा के दौरान ई चलचित्र के रूपरेखा तैयार केलक। भारत पहुँचलाक बाद राय एक कर्मीदल एकत्रित केलक जाहिमे क्यामेराम्यान सुब्रत मित्र आ कला निर्देशक बन्सी चन्द्रगुप्ता के बाहेक कोनो दोसर के चलचित्रसभक अनुभव नै छल। अभिनेता सेहो लगभग सभ गैरपेशेवर छल। चलचित्रक छायाङ्कन १९५२ मे शुरु भेल। राय अपन जमापूञ्जी ई चलचित्र मे लगा देलक, ई आशा मे कि पहिने किछ शट लेए पर कतौ सँ पैसा मिल जाएत, मुद्दा एहन नै भेल। पथेर पाञ्चाली के छायाङ्कन तीन वर्ष के लम्बा समय मे भेल — जखन सेहो राय वा निर्माण प्रबन्धक अनिल चौधरी कतौ सँ पैसा के जुगाड करि पावैत छल, तखन छायाङ्कन भऽ पावैत छल। राय एहन स्रोत सँ धन लेए सँ मना करि देलक जे कथानक मे परिवर्तन करवाक चाहैत छल वा चलचित्र निर्माताक निरीक्षण करवाक चाहैत छल। १९५५ मे पश्चिम बङ्गाल सरकार चलचित्र के लेल किछ ऋण देलक जाहिसँ आखिरकार चलचित्र पूरा भेल। सरकार सेहो चलचित्र मे किछ बदलाव करावे के चाहलक् (ओ चाहैत छल कि अपु आ ओकर परिवार एक “विकास परियोजना” मे शामिल होए आ चलचित्र सुखान्त होए) मुद्दा सत्यजीत राय एही पर कोनो ध्यान नै देलक।[१५]
पथेर पाञ्चाली १९५५ मे प्रदर्शित भेल आ बहुत लोकप्रिय रहल। भारत आ अन्य देशसभमे सेहो ई लम्बा समय धरि सिनेमा मे लगल रहल। भारत के आलोचकसभ एकरा बहुत सराहालक्। द टाइम्स अफ इन्डिया लिखलक् — “एकर कोनो आओर भारतीय सिनेमा सँ तुलना करनाए निरर्थक अछि। [...] पथेर पाञ्चाली तँ शुद्ध सिनेमा अछि।”[१६] अमरीका मे लिन्डसी एन्डरसन चलचित्र के बारे मे बहुत बढिया समीक्षा लिखलक्।[१६] मुद्दा सभ आलोचक चलचित्र के बारे मे ओतेक उत्साहित नै छल। फ्रास्वा त्रुफो कहलक् — “गंवारसभक हाथ सँ खाना खाएत देखावे वाला चलचित्र हमरा नै देखवाक अछि।”[१७] न्यूयोर्क टाइम्स के प्रभावशाली आलोचक बज्ली क्राउथर सेहो पथेर पाञ्चाली के बारे मे बहुत खराब समीक्षा लिखलक्। एकर बावजूद ई चलचित्र अमरीका मे बहुतरास समय धरि चलल।
राय के आगामी चलचित्र अपराजितो के सफलता के बाद हिनकर् अन्तरराष्ट्रीय करियर पूरा जोर-शोर सँ शुरु भऽ गेल। ई चलचित्र मे एक नवयुवक (अपु) आ ओकर माँ के आकाङ्क्षासभक बीच अक्सर होए वाला खिचाव के देखाएल गेल अछि। मृणाल सेन आ ऋत्विक घटक सहित अनेकौं आलोचक एकरा पहिल चलचित्र सँ बेहतर मनैत अछि। अपराजितो के भेनिस चलचित्रोत्सव मे स्वर्ण सिंह (Golden Lion) सँ पुरस्कृत कएल गेल। अपु त्रयी पूरा करै सँ पहिने राय दुइटा आओर चलचित्रसभ बनौलक् — हास्यप्रद पारश पत्थर आ जमीन्दारसभ के पतन पर आधारित जलसाघर। जलसाघर के हुनकर सभसँ महत्त्वपूर्ण कृतिसभमे गिनल जाइत अछि।[१८]
अपराजितो बनावैत राय त्रयी बनावे के विचार नै केनए छल, मुद्दा भेनिस मे उठल एक प्रश्न के बाद हुनका ई विचार बढिया लगल।[१९] ई शृङ्खला के अन्तिम कडी अपुर संसार १९५९ मे बनल।
सन्दर्भ सामग्रीसभ
- ↑ "Archived copy", ११ अगस्त २००३-कऽ मूल रूप सङ्ग्रहित, अन्तिम पहुँच २००३-०८-१४।
|deadurl=प्यारामिटर ग्रहण नै केलक (सहायता)
- ↑ Tmh (2007). Book Of Knowledge Viii, 5E. Tata McGraw-Hill Education. आइएसबिएन 9780070668065. https://books.google.co.in/books?id=iT_L433p6tIC&pg=PT33&lpg=PT33&dq=greatest+filmmakers+of+the+20th+century+Satyajit+Ray.
- ↑ Robinson, W. Anderson, "Satyajit Ray", Encyclopædia Britannica, २६ दिसम्बर २०१५-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ "Iconic filmmaker Satyajit Ray's 94th birth anniversary celebrated", Daily News and Analysis, २ मई २०१५, ३ मई २०१५-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ सेटन 1971, p. 36
- ↑ रॉबिनसन २००३, p. ४६
- ↑ सेटन १९७१, p. ७०
- ↑ सेटन १९७१, pp. ७१–७२
- ↑ रॉबिनसन २००३, pp. ५६–५८
- ↑ रॉबिनसन २००५, p. ३८
- ↑ रॉबिनसन २००५, pp. ४२–४४
- ↑ रॉबिनसन २००५, p. ४८
- ↑ रॉबिनसन २००३, p. ५
- ↑ अमिताव घोष, "Satyajit Ray", डूम ऑनलाइन, अन्तिम पहुँच १९ जून, २००६।
- ↑ सेटन १९७१, p. ९५
- ↑ १६.० १६.१ सेटन १९७१, pp. ११२–१५
- ↑ "Filmi Funda Pather Panchali (1955)", द टेलिग्राफ, २० अप्रैल, २००५।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
- ↑ म्याल्कम डी., 36064,00.html "Satyajit Ray: The Music Room", गार्डियन.को.यूके, अन्तिम पहुँच १९ जून, २००६।
- ↑ वुड १९७२, p. ६१
बाह्य जडीसभ
सत्यजीत रायक सम्बन्धमे विकिपिडियाक भातृ योजनासभमे ताकी:
- सत्यजीत राय फाउन्डेसन
- SatyajitRay.org
- सत्यजीत राय फिल्म एन्ड स्टडी सेन्टर: क्यालिफोर्निया विश्वविद्यालय- स्यान्टा क्रुज
- सत्यजीत राय समाज
- इन्टरनेट चलचित्र भण्डारणमे Satyajit Ray
- "Satyajit Ray: A Vision of Cinema", मूलसँ ४ जनवरी २००६-मे सङ्ग्रहित। article by W. Andrew Robinson
- Extensive analyses of Ray's films at Let's talk about Bollywood


text:
भारत
भारत (अङ्ग्रेजी: Bharat, अङ्ग्रेजी: इन्डिया, अङ्ग्रेजी: India) (आधिकारिक नाम: गणतन्त्र भारत अङ्ग्रेजी: Republic of India) दक्षिण एशियामे अवस्थित भारतीय उपमहाद्वीपक सभसँ पैग देश छी । पूर्ण रूपसँ उत्तरी गोलार्धमे स्थित भारत, भौगोलिक दृष्टिसँ विश्वमे सातम सभसँ पैग आ जनसङ्ख्याक दृष्टिकोणसँ दोसर सभसँ पैग देश छी । भारतक पश्चिममे पाकिस्तान, उत्तर-पूर्वमे चीन, नेपाल आ भुटान, पूर्वमे बंगलादेश आ म्यानमार स्थित अछि । हिन्द महासागरमे एकर दक्षिण पश्चिममे माल्दिभ्स, दक्षिणमे श्रीलंका आ दक्षिण-पूर्वमे इन्डोनेसियासँ भारतक सामुद्रिक सीमा छुबैत अछि । एकर उत्तरक भौतिक सीमा हिमालय पर्वतसँ आ दक्षिणमे हिन्द महासागरसँ छुबैत अछि । पूर्वमे बङ्गालक खाड़ी अछि तथा पश्चिममे अरब सागर अछि ।
प्राचीन सिन्धु घाटी सभ्यता, व्यापार मार्गसभ आ वृहत साम्राज्यसभक विकास-स्थान रहल भारतीय उपमहाद्वीप एकर सांस्कृतिक आ आर्थिक सफलताक लम्बा इतिहासक लेल जानल जाइत रहल अछि । चारि प्रमुख सम्प्रदायसभ: हिन्दू, बौद्ध, जैन आ सिख धर्मसभक एहि ठाम उदय भेल, पारसी, यहुदी, इसाई आ मुस्लिम धर्म प्रथम सहस्राब्दीमे एतय पहुचल आ एतय विविध संस्कृतिकें नव रूप देलक । क्रमिक विजयसभक परिणामस्वरूप ब्रिटिश इस्ट इन्डिया कम्पनी १८हम आ १९अम शताब्दीमे भारतक अधिकतर हिस्सासभकें अपन राज्यमे मिलाए लेलक । सन् १८५७ कऽ विफल विद्रोहक बाद भारतक प्रशासनिक भार ब्रिटिश सरकार अपन उपर लऽ लेलक । ब्रिटिश भारतक रूपमे ब्रिटिश साम्राज्यक प्रमुख अङ्ग भारत, महात्मा गान्धीक नेतृत्वमे एक लम्बा आ मुख्य रूपसँ अहिंसक स्वतन्त्रता सङ्ग्रामक बाद १५ अगस्त १९४७कें आजादी पाबलक । सन् १९५० मे लागू भेल नव संविधानमे एकरा सार्वजनिक वयस्क मताधिकारक आधार पर स्थापित संवैधानिक लोकतान्त्रिक गणतन्त्र घोषित करि देल गेल आ युनाइटेड किङ्गडमक तर्ज पर वेस्टमिनिस्टर शैलीक संसदीय सरकार स्थापित कएल गेल । एक सङ्घीय राष्ट्र, भारतकें २९ राज्य आ ७ सङ्घ शासित प्रदेशसभमे गठित कएल गेल अछि ।
नामोत्पतिसंपादित करें
इतिहाससंपादित करें
अर्थतन्त्रसंपादित करें
सन्दर्भ सामग्रीसभसंपादित करें
- ↑ National Informatics Centre 2005.
- ↑ "कौन हैं 47वें चीफ जस्टिस शरद अरविंद बोबड़े? जानिए उनसे जुड़ी 10 बातें https://khabar.ndtv.com/news/career/who-is-justice-sharad-arvind-bobde-know-everything-about-47th-chief-justice-of-india-2134287" (अंग्रेजीमे)।


text:
नवका- पुरनका लेख सर्च करु...
समस्तीपुर में आलू प्रसंस्करण उद्योग
समस्तीपुर में आलू प्रसंस्करण उद्योग लागत. हाले में कोलकाता में पोटैटो एक्सपो भेल रहय ओकर बाद सं समस्तीपुर में आलू आधारित उद्योग लगाबय में कइटा उद्योगपति सभ दिलचस्पी देखलखिन्ह अ. ई बात एहि ठामक किसान के लेल खुशी के बात छै. एहि सं ओ आओर मेहनत करताs आओर हुनका अपन उपज... पैदावार के सही कीमत सेहो मिलतन्हि. खबर छै जे रिलायंस सेहो एहि में अपन रुचि दिखएलक अ. आलू उपजाबय के मामला में बिहार के स्थान देश में तेसर छै. एकर संगे बिहार के आलू नीक क्वालिटी के सेहो होइ छै. बिहारक माइटक असर छै जे एहि ठामक आलू दोसर ठाम सं बेसि स्वादिष्ट होइ छै. मुदा अपना एहिठाम बिहार... मिथिला में आलू के उपयोग मात्र सब्जी... तरकारी लेल होइत अछि. अखन धरि एकर प्रोसेसिंग नहिं के बराबर भs रहल अछि. एकटा बात आओर छै भने बिहार पैदावार के मामला में तेसर स्थान पर छै... मुदा प्रति कट्ठा... एकड़ उत्पादन देखल जाय तs ओ दोसर ठाम सं कम छै. एकर लेल राजेन्द्र कृषि विश्वविद्यालय के कृषि वैज्ञानिक सभक सहयोग सं नीक वेरायटी के आलू के पैदावार के कोशिश कएल जा रहल छै. उम्मीद छै जे जल्दीए आलू के पैदावार में बढ़ोतरी होएत आओर किसान भाई के सेहो फायदा मिलतन्हि.
समस्तीपुर तरकारी... सब्जी उत्पादन के मामला में बिहार में सभ सं आगा रहल अ. आओर समस्तीपुर एकटा बड़का सब्जी मंडी में सेहो तब्दील भ रहल अछि. एहि ठामक तम्बाकू ... खैनी सेहो दुनिया भर में नाम कमौने अछि. एहि ठाम सं तरकारी बिहार के कोना कोना में बेचल जाइत अछि. मुदा एहि ठाम एतेक बड़का स्तर पर सब्जी के खेती होयतो एकोटा उद्योग नहिं अछि. अगर प्रसंस्करण उद्योग के बात आगां बढैत अछि तs ई एहिठामक लेल एकटा बड़का बात होयत .
समस्तीपुर तरकारी... सब्जी उत्पादन के मामला में बिहार में सभ सं आगा रहल अ. आओर समस्तीपुर एकटा बड़का सब्जी मंडी में सेहो तब्दील भ रहल अछि. एहि ठामक तम्बाकू ... खैनी सेहो दुनिया भर में नाम कमौने अछि. एहि ठाम सं तरकारी बिहार के कोना कोना में बेचल जाइत अछि. मुदा एहि ठाम एतेक बड़का स्तर पर सब्जी के खेती होयतो एकोटा उद्योग नहिं अछि. अगर प्रसंस्करण उद्योग के बात आगां बढैत अछि तs ई एहिठामक लेल एकटा बड़का बात होयत .
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
जानकी महोत्सव
सीतामढ़ी में 12 सं 14 मई तक जानकी महोत्सव के आयोजन कएल गेल. तीन दिन चलल एहि महोत्सव में मिथिला केर संग- संग नेपाल आओर दोसरों ठाम के हजारों लोक शामिल भेलाह. महोत्सव में हजारों के संख्या में साधु संत सेहो अएलाह. सत्संग... प्रवचन... कीर्तन सेहो भेल. तीन दिन पूरा सीतामढ़ी शहर जानकीमय भS गेल. पूरा शहर भगवद भक्ति में डूबल रहल. कइटा सांस्कृतिक कार्यक्रम पेश कएल गेल. स्कूली बच्चा लोकनि सेहो कार्यक्रम पेश कएलिह. महोत्सव के आखिरी दिन बुधवार के शहर में एकटा मनोहर झांकी निकालल गेल.
सीता मैया के जन्मस्थली होयबाक कारणे ई श्रद्धा के केन्द्र अछि. मुदा एकरा विकास के लेल जे काज होबाक चाहि से नहिं भेल अ. एहि ठाम आबय- जाय... रहय के कोनो नीक इंतजाम नहिं अछि. अगर एहि स्थान के पर्यटन स्थल के रूप में विकसित कएल जाए तs सरकार के राजस्व के प्राप्ति सेहो होएत. आओर आमदनी बढ़ला सs एहि ठामक लोकक जीवन स्तर में सुधार सेहो होएत.
सीता मैया के जन्मस्थली होयबाक कारणे ई श्रद्धा के केन्द्र अछि. मुदा एकरा विकास के लेल जे काज होबाक चाहि से नहिं भेल अ. एहि ठाम आबय- जाय... रहय के कोनो नीक इंतजाम नहिं अछि. अगर एहि स्थान के पर्यटन स्थल के रूप में विकसित कएल जाए तs सरकार के राजस्व के प्राप्ति सेहो होएत. आओर आमदनी बढ़ला सs एहि ठामक लोकक जीवन स्तर में सुधार सेहो होएत.
सदस्यता लें टिप्पणियाँ भेजें (Atom)


text:
बिहार मे गृह मंत्रालयक जारी अनलॉक-4 कें पूरा दिशा-निर्देश लागू रहत। राज्य सरकार द्वारा लगाओल गेल अनलॉक रैबदिन समाप्त भ’ गेल छल। सोमदिन बिहार सरकारक गृह विभाग केन्द्रक गाइडलाइन बिहार मे लागू रखबाक आदेश जारी क’ देलक। अखन राज्य मे कोनो नव पाबंदी लगेबाक संभावना नहि अछि। गृह विभागक अपर मुख्य सचिव आमिर सुबहानी कहलनि जे राज्य मे गृह मंत्रालयक अनलॉक-4 के दिशा-निर्देश पूर्ण तरहे लागू रहत। अधिकारि कें एकर पालन करबाक आदेश देल गेल अछि।
21 सितम्बर सं भेटत बहुत राहत
29 अगस्त कें गृह मंत्रालय अनलॉक-4 के ल’ दिशा-निर्देश जारी केने छल। ई 1 सं 30 सितम्बर धरि पूरा देश मे प्रभावी अछि। एकरा तहत राज्य मे आ राज्य सं बाहर आबय-जाय पर कोनो रोक नहि होयत। 21 सितम्बर सं बहुत अन्य गतिविधि कें संचालित करबाक छूट देल गेल अछि। एकरा तहत धार्मिक, सामाजिक, राजनीतिक, खेल आ मनोरंजन सं जुड़ल कार्यक्रम आयोजित कयल जा सकैत अछि। जखन अहिमे 100 सं बेसि लोक उपस्थित नहि रहि सकैत अछि। अखन अहि तरहक आयोजन पर रोक अछि। ओतय शादी समारोह मे 50 आ अंतिम संस्कार मे 20 लोग उपस्थितक पुरान आदेश 20 सितम्बर धरि प्रभावी रहत। 21 सितम्बर सं शादी समारोह आ अंतिम संस्कार मे 100 लोक शामिल भ’ सकता।
स्कूल-कॉलेज मे नियमित क्लास पर रोक जारी रहत
अनलॉक-4 मे स्कूल-कॉलेज मे नियमित क्लास पर रोक जारी रहत। 21 सितम्बर सं ऑनलाइन क्लास कें लेल शिक्षण संस्थानक अपन 50 प्रतिशत शिक्षक आ कर्मचारि कें बजेबाक अनुमति अछि। 9 वीं सं 12 वीं धरि कें छात्र, पढ़ाई कें सिलसिला में शिक्षक सं स्कूल मे भेट क’ सकैत अछि, मुदा एकरा लेल अभिभावक अनुमति अनिवार्य होयत।
सिनेमा हॉल, पार्क बंद रहत
अनलॉक-4 मे सिनेमा हॉल, पार्क, स्वीमिंग पूल, थिएटर कें पहिने तरहे बंद राखल गेल अछि। ओतय ओपेन थिएटर 21 सितम्बर सं खुल सकैत अछि। कंटेनमेंट जोन मे पाबंदियां रहत। ओतय लॉकडाउन रहत। 30 सितम्बर धरि कंटेनमेंट जोन मे कोनो तरहक रियायत नहि देल जायत।


text:
कलकत्ता. कलकतिया समकालीन साहित्य कें पोथी मे समेटबाक प्रयास तेज भ' गेल अछि. मैथिली साहित्य मे एहि महानगरक अवदान कें नकारल नहि जा सकैत अछि. सदति कलकतिया साहित्यकार लोकनि मैथिलीक श्रीवृद्धि मे तत्पर रहलाह अछि. वर्त्तमान मे सेहो एतय लगभग तीन दर्जन साहित्यकार साहित्य सृजन मे लागल छथि. एहि सभ कें धियान मे रखैत मैथिली समकालीन साहित्य कें पोथी मे समेटबा हेतु शनिदिन 31 अगस्त कें सांझ 5 बजे सं विचार गोष्ठी आयोजित भेल. गोष्ठी मे युवा साहित्यकार लोकनि अपन-अपन विचार राखल. गद्य-पद्य कें एकठाम एक पोथी मे समाहित कयल जायत जाहि मे कलकत्ता मे सृजनशील साहित्यकार लोकनिक प्रतिनिधि रचना रहत. मैथिली साहित्य मे कलकत्ता केर अवदान कें विश्वक सोझाँ मे रखबाक नीक प्रयास अछि ई. विचार भेल जे पोथी मे नवतुरिया सं ल' वयोवृद्ध साहित्यकार लोकनिक रचना रहत जे वर्तमानो मे सृजनशील छथि.
गोष्ठी कॉलेज स्क्वायर मे आयोजित भेल जाहि मे मिथिलेश कुमार झा, आमोद कुमार झा, अमर भारती, रूपेश त्योंथ, राजीव रंजन मिश्र, चन्दन कुमार झा, भास्कर झा आदि साहित्यकार लोकनि जुटल छलाह. समस्त विचारक बाद रचना संग्रहण शुरू क' देल गेल अछि आ एहि मादें दोसर बैसार पोथी कें प्रेस मे पठयबा सं पहिने होयत. जओं ई प्रयास सफल रहल त' कलकतिया मैथिली साहित्य मे नव अध्याय जुड़त.
संपूर्ण कार्यक्रम मे मायाबाबू केर चर्चा पसरल रहल. उपस्थित समस्त कलमजीवी लोकनि माया बाबूक प्रति श्रद्धा प्रकट कयलनि. ज्ञात हो जे शनिदिन भोरे पटना मे प्रसिद्ध मैथिली साहित्यकार मायानंद मिश्र केर निधन भ' गेलनि.
(Report: मिथिमीडिया ब्यूरो)


text:
बिहार मे चुनाव होए वाला अछि. ओना तं अखन घोषणा नहि भेल अछि. मुदा सभ पार्टी चुनाव अभियान मे जोर-शोर सं लागि गेल अछि. 4 सितंबर के राहुल गांधी अपन चुनाव अभियानक शुरुआत मिथिला सं करि रहल छथिन्ह. लालू प्रसाद यादव आओर राबड़ी देवी राज के बाद लोक के विकास के स्वाद चखय लेल मिलल छन्हि.
बिहार मे विकास के रफ्तार देखि आ बुनियादी क्षेत्र मे...निर्माण क्षेत्र के काज मे आएल तेजी सं लोक के लागय लगलन्हि जे नीतीश जीके एक बेर फेर मौका देल जा सकैत अछि. लोक के मोन मे सुरक्षा के लsक जे भाव आएल...पढ़ाई-लिखाई मे जे माहौल बनय लागल ओहि सं लोक किछ हद तक नीतीश जीक संग अएलखिन्ह.
मुदा ताजा नक्सली मामला नीतीश जीक लेल गलाक हड्डी बनि गेल छनि. अगवा कएल गेल चारि पुलिसकर्मी मे सं एकटा हवलदार लुकस टेटे केर हत्या के बाद नीतीश जी कहय छथिन्ह ओ बातचीत के लेल तैयार छथिन्ह. शुरू मे ओ चुप्पी साधने रहलाह त लोक के लागल जे ओ नक्सली के आगां कड़ा रुख अपनएने छथिन्ह आओर नरमी नहि लएताह.
नीतीश जी आ त पहिनहिं बातचीत के ऑफर देने रहितथिन्ह आ फेर कड़ा रूप अपनौने रहितथिन्ह. मुदा ओतेक देरी सं आएल हुनकर ई घोषणा ढीलापन के देखाबैत अछि. अगर नीतीश जीक कड़ा रूख अपनौने रहितथिन्ह तं ओ लोक के नजर मे हीरो बनि गेल रहितथिन्ह. मुदा एहि सं लोक मे हुनकर छवि के नुकसान पहुंचलन्हि.
आब नीतीश जीके देखिऔ नक्सली प्रवक्ता एलान करलक जे हम चारिटा मे सं एकटा ने मारि देलौं अ 2 तारीख के... मुदा मुख्यमंत्री सर्वदलीय बैसार बुलाबय छथिन्ह शनिदिन 4 तारीख के. कि तखन धरि नक्सली इंतजार करत ? कि हिनका पता छनि जे नक्सली फेर समयसीमा बढ़ाउत? कि नीतीश जी ई मानि क चलैत छलखिन्ह जे नक्सली अगवा पुलिस के नहि मारत?
नीतीश जी कहय छथिन्ह कि ओ नक्सली के संग नीक व्यवहार करि रहल छथिन्ह एहि लेल उम्मीद करय छथिन्ह जे नक्सली सेहो अगवा कएल गेल पुलिसकर्मी के संग नीक बर्ताव करत. मुदा कि एहन भेल? नीतीश जी चूकि गेलाह आकलन करय मे. एहि मे हुनका केंद्र के सहयोग सेहो नहि मिललन्हि. केंद्र आओर राज्य दूनु के विरोधाभासी बयान सं सेहो नक्सली के मनोबल बढ़ल अछि.
एहि मामला पर पार्टी सभ के बीच सेहो कोनो तालमेल... सामंजस्य नहि अछि. सभ पार्टी के रूख अलग-अलग अछि. खबर तं एहनो अछि जे दिल्ली मे पहिने केंद्रीय गृहमंत्री के संग भेल बैसार मे नीतीशजी नक्सली के खिलाफ बल प्रयोग नहि करय के बात कहने छलखिन्ह. भ सकैत अछि एहि कारणे ओ एहि मामला मे नरमी बरैत रहल छलखिन्ह.
जे होए चुनाव सं पहिने नीतीश जी एकटा नीक मौका खो देलाह. जेहि हिसाब सं लोक मे कानून-व्यवस्था के बारे मे भाव जागल छल ओ देखय पड़त कहीं एहि सं खत्म नहि भ जाए. किएक तं कनिक ढीला पड़ला पर अपराधी तत्व.. अवांछित तत्व केर हौसला बढ़य लागत. नक्सली के प्रति आई कनि नरमी देखाएब त काल्हि ओ फेर दोसर पुलिसकर्मी के अगवा क फेर अहांके दोसर मांग मानय लेल मजबूर क सकैत अछि.
अगर नीतीश जी शुरूए मे कहि देने रहिथिन्ह जे किछ भ जाए हम नक्सली के रिहा नहि करब त लोक मे हिनकर छवि आओर मजबूत होएत. नक्सली सभ सेहो मजबूर होएत अपन रुख मे नरमी लाबय लेल. मुदा आब तं हिनकर लुजपुज नीति सामने आबि गेल. नीतीश जी बलंडर करि चुकल छथिन्ह. एकर फायदा दोसर राजनीति दल उठाबय के कोशिश करत.
ओना नक्सली सेहो लोक के हमदर्दी खोने जा रहल अछि. शुरू मे लोक कहय छल जे नक्सली पक्षपात... भेदभाव के शिकार भ हथियार उठाबैत अछि मुदा आब नक्सली आतंकी सं बढ़ि क भ गेल अछि. अपहरण...फिरौती...रंगदारी जकां कई तरहक आरोप लागि रहल अछि नक्सली पर. नक्सली पर ठीकेदार... उद्योगपति...इलाका के पाई वाला लोक सं जबरन वसूली के बराबर आरोप लगैत रहल अछि.
लोकतंत्र मे हिंसा के कोनो स्थान नहि अछि आ नक्सली के हत्या वाला काज के कोनो समर्थन नहि होबाक चाही. मुदा किछ बुद्धिजीवी सभ हिनका संग दS हत्या के जायज ठहराबय के कोशिश करय छथिन्ह. जखन कोनो नक्सली के मारल जाएत अछि त हो-हल्ला करय लागय छथिन्ह मुदा जखन कोनो पुलिसकर्मी... आम लोक मारल जाएत अछि त हिनका सभ के जेना सुंघि सुंघ जाएत छनि.
नक्सली आई कोनो आतंकी सं कम नहि लगैत अछि. भ सकैत अछि जे ओ सरकार के नीति सं परेशान भ हथियार उठौने होएथिन्ह. मुदा हिंसा सं कोनो समाधान संभव नहि अछि. हुनका सभ के बातचीत के रास्ता अपनयबाक चाही. अगर ओ अपन हिंसा एहि तरहे जारी रखने रहताह त भ सकैत अछि जेहो दू-चारिटा समर्थन मिल रहल छनि हो खत्म भ जएतन्हि.


text:
कतेको अथक प्रयासो केला के बाद हिनका अभिनेताक रुप में सफ़लता नहिं भेटलनि। बम्बई सं मुम्बई तक सफ़र कर में बड दिक्कतक सामना कर पड़लनि। समय के क्रम में हिनका “झा” स कश्यप गोत्र लगा परलनि मुदा अहि क्रम में अपना आप आप के हिन्दी फ़िल्म इन्डस्ट्रीज में स्थापित करैत करीब 150 सं अधिक टीवी सीरियल केलथि। यूके लेल किछु फ़िल्म से हो बनैलनि जाहि में “घर अपना परदेश”, “हिरण्या कश्यप”, “कृष्ण सुदामा” आदि महतुवपूर्ण नाम अछि। रवि कश्यप जी अन्तत: फ़िल्म निर्देशनक क्षेत्र में डेग बढबैत सबसे पहिने शाहरुख खान, सलमान खान, माधुरी दीक्षित, एश्वर्या राय अभिनित फ़िल्म “हम तुम्हारे हैं सनम” सं बतौर सहायक निर्देशकक रुप में जुड़ि गेला । रवि कश्यप जी भोजपुरी सिनेमा के चर्चित निर्देशकक रुप में जानल जायत छथि। अपन पहिल भोजपुरी फ़िल्म “बी ए पास बहुरिया” क निर्देशनक संग भोजपुरी फ़िल्म निर्माणक क्षेत्र में कदम रखने रहैत।
First Portal of Maithili Films, Artists, Songs, Music, Theater and Entertainment मैथिली फ़िल्म, कलाकार, गीत- संगीत, रंगमंच आ मनोरंजनक पहिल मैथिली पोर्टल
Friday, December 30, 2011
Ravi H. Kashyap (Jha) : One of the Greatest Film Directors From Mithila
कतेको अथक प्रयासो केला के बाद हिनका अभिनेताक रुप में सफ़लता नहिं भेटलनि। बम्बई सं मुम्बई तक सफ़र कर में बड दिक्कतक सामना कर पड़लनि। समय के क्रम में हिनका “झा” स कश्यप गोत्र लगा परलनि मुदा अहि क्रम में अपना आप आप के हिन्दी फ़िल्म इन्डस्ट्रीज में स्थापित करैत करीब 150 सं अधिक टीवी सीरियल केलथि। यूके लेल किछु फ़िल्म से हो बनैलनि जाहि में “घर अपना परदेश”, “हिरण्या कश्यप”, “कृष्ण सुदामा” आदि महतुवपूर्ण नाम अछि। रवि कश्यप जी अन्तत: फ़िल्म निर्देशनक क्षेत्र में डेग बढबैत सबसे पहिने शाहरुख खान, सलमान खान, माधुरी दीक्षित, एश्वर्या राय अभिनित फ़िल्म “हम तुम्हारे हैं सनम” सं बतौर सहायक निर्देशकक रुप में जुड़ि गेला । रवि कश्यप जी भोजपुरी सिनेमा के चर्चित निर्देशकक रुप में जानल जायत छथि। अपन पहिल भोजपुरी फ़िल्म “बी ए पास बहुरिया” क निर्देशनक संग भोजपुरी फ़िल्म निर्माणक क्षेत्र में कदम रखने रहैत।
6 comments:


text:
कलकत्ता/मधुबनी : मिथिला-मैथिली कार्यकर्ताक मध्य बैद्यनाथ झाक निधनक खबरि सं शोक व्याप्त अछि. अखिल भारतीय मिथिला संघ सं जुड़ल रहल झा भाषा उन्नयन लेल कतिपय महत्वपूर्ण प्रयास केने छलाह. मैथिली पोथीक समुचित प्रसार कें ल' ओ प्रयास केलनि. कलकतिया मैथिल कार्यकर्ताक पुरना तोजीक बैद्यानाथ झा डुमरा गामक निवासी छलाह. कलकत्ता प्रवास मे ओ बाबू साहेब चौधरी, बाबू प्रबोध नारायण सिंह आदिक संग एक्टिविटी मे लागल रहैत छलाह.
हुनक निधन पर रंगकर्मी ओ साहित्यकार नबोनारायण मिश्र श्रद्धांजलि जनबैत कहलनि जे 1 अक्टूबर कें ओ गामहि मे देहत्याग केलनि. हिनका लोकनिक प्रेरणा सं कतेको कार्यकर्ता तैयार भेल छल. हिनक निधन सं कोकिल मंच परिवार मर्माहत अछि. बैद्यनाथ बाबू (85)अपना पाछाँ भरल-पूरल परिवार छोड़ि गेलाह अछि.


text:
कलर्स चैनल पर सिंगिंग रियालटी शो 'राइजिंग स्टार' मे 'रनर अप' रहल मैथिली एहि प्रतियोगिता मे सभ सं बेसी भोट हासिल केनिहार प्रतिभागी रहलाक बादो फाइनल मे बेनेट दोसांझ सं हारि गेलीह. खबरिक अनुसार बेनेट मात्र दू भोट सं विनर भेलाह. तथापि मैथिली संतोख केलनि अछि आ समस्त भोट देनिहार लोकनि कें आभार जतओलनि अछि. शो मे सेहो ओ अनेक बेर मैथिल लोकनि कें फराक सं धन्यवाद देब नै बिसरैत छलीह.
संगीतक क्षेत्र मे बहुत कम समय मे अमिट छाप छोड़निहारि मैथिली ठाकुर मधुबनी जिलाक बेनीपट्टी (उड़ेन)क छथि आ दिल्ली प्रवासी छथि. मैथिली कें संगीतक प्रारंभिक शिक्षा-दीक्षा अपन पितामह बच्चा ठाकुर आ पिता रमेश ठाकुर सं भेटल छनि.
— — — — —
— — — — —
मैथिली एखन धरि संगीतक क्षेत्र मे कतेको विशिष्ट पुरस्कार प्राप्त क' चुकल छथि. राष्ट्रीय स्तरक गायन कार्यक्रम 'इंडियन आइडल जूनियर-2015' आ 'सारेगामापा' सहित कतेको रियलिटी शो मे अपन प्रतिभाक परिचय द' चुकल छथि. 'आई जिनियस यंग सिंगिंग स्टार' जीतलाक बाद यूनिवर्सल म्यूजिक द्वारा मैथिलीक 'या रब्बा' अलबम कें लोक सभ खूब पसिन केलनि अछि. एहि अलबम मे 'शैतानिया' टाइटल सांग कें यू-ट्यूब पर 16 लाख सं बेसी बेर देखल-सुनल गेल अछि.
उल्लेखनीय अछि जे सिंगिंग रियलिटी शो केर 'जज' मुख्य रूप सं दर्शक छलाह जे लाइव पसंदीदा प्रतिभागी कें मोबाइलक जरिए भोट देइत छलाह. एहि शो मे जज रूप मे शंकर महादेवन, मोनाली ठाकुर आ दिलजीत दोसांझ छलाह.
फाइनल रिजल्ट कें ल' मैथिल लोकनि ओ मैथिलीक फैन लोकनि सोशल मीडिया पर कलर्स चैनेल पर अपन तामस बहार केलनि. ई मैथिलीक फैन फोलोविंग कें देखा रहल छै. मैथिलीक पिता रमेश ठाकुर कहै छथि जे एहि प्रतियोगिता सं मैथिलीक पहिचान बेस विस्तारित भेलनि अछि.


text:
मैथिलीक वरीय पत्रकार शरदिन्दु चौधरी बहुत पूर्वहि सँ अपन बेबाक लेखन लेल ख्यात छथि. हिनक चारि गोट पोथी कहबाक लेल हास्य-व्यंग्य संग्रह छनि मुदा ओहि सभ मे ओ मैथिल, मिथिला आ मैथिलक यथार्थ स्थिति कें अयना जकाँ देखयबाक प्रयत्न कएने छथि. प्रस्तुत रचना हुनक शीघ्र प्रकाश्य पोथी 'बात बातपर बात'क एकटा दृश्य प्रस्तुत करैत अछि जाहि मे ओ कोनो मैथिल संस्थाक सदस्य नहि बनबाक दर्द प्रस्तुत करैत छथि जे आखिर किएक लोक अपन संस्था कें अपने हेय बना दैत अछि।
हम नहि कहि सकैत छी ■
— शरदिंदु चौधरी
हिन्दी मे एकटा मोहबरा छैक - अकेला चना भांड़ नहि फोड़ता' से जनैतो हम मोटा-मोटी यैह प्रयास करैत रहलहुँ जे कोनो संस्थाक सदस्य नहि बनी जे किछु क' सकी से स्वयं करी. आ हम एहि मे सफलो रहलहुँ. जगता बाबू (श्री जगदानन्द झा) बहुत प्रयास कयलनि जे हम चेतना समितिक सदस्य बनि जाइ. हुनक कहब छलनि जे ओ सदस्यता शुल्क द' देथिन, हमरा मात्र आवेदन फार्म पर हस्ताक्षर करबाक अछि. एहने आग्रह डाॅ. वासुकीनाथ झा सेहो कयलनि. मुदा जें हम अडिग रही तें चेतना समितिक सदस्य नहिये बनलहुँ.
एहि प्रकारें 'अरिपन'क सदस्य बनबा लेल सेहो हमरा पर बेस जोर देल गेल. आदरणीय मन्त्रेश्वर झा जी आ मधुकान्त झा जी कैक मीटिंगी समय मे लोकक सोझा मे फार्म पर दस्तखत करबा लेल बाध्य कयलनि लेकिन हम कोनहुना ससरि गेलहुँ.
सदस्य नहि बनबाक आर कोनो कारण नहि, मात्र एकेटा छल जे क्यो कोनो बात पर संस्था वा संस्थाक पदाधिकारी कें 'जे-से' कहि दैत छैक से हमरा बर्दास्त नहि होइए. आ खास क' जँ हम कोनो संस्थाक सदस्य रहब तँ ओ बात हमरो सुनय पड़त आ से हमरा सह्य नहि. आखिर एना संस्था करबे किए करत जे क्यो आंगुर देखौतै ! मुदा ईहो बात नहि जे कोनो संस्था सँ हमरा परहेज रहल. चेतना समिति, अरिपन, भंगिमा सभ संस्था सँ हमर नीक सम्बन्ध रहल अछि. हमर जे क्षमता अछि ताहि सँ सहयोग करबा मे हम कहियो पाछां नहि हटल छी से ओहि संस्थाक लोके सभ कहि सकैत छथि आ प्रायः तें सभ संस्थाक क्रियाकलाप मे हमर सक्रिय सहभागिता रहल अछि.
कोनो संस्थाक सदस्य नहि बनब से निश्चय छल मुदा कोन दुरमतिया घेरलक जे मैथिली लेखक संघक सदस्य बनि गेलहुँ. भेल एना जे हम, विनोद कुमार झा, अजित आजादक निर्णय भेल लेखक-साहित्यकार कें कतहु मान-सम्मान नहि भेटैत छैक तें एकटा एहन संस्था बनाओल जाय जाहि माध्यम सँ साहित्यकारक हक एवं सम्मानार्थ स्वर उठयबाक एवं काज होएबाक मार्ग प्रशस्त होअय. एही निमित्त हम आ विनोद कुमार झा निर्णय करय लगलहुँ जे कोना की करी. आपस मे निर्णय भेल जे हम सचिव बनब आ अध्यक्ष पद लेल मन्त्रेश्वर झा जी सँ आग्रह कयल जाय. विचारोपरान्त हम आ विनोद जी श्री मन्त्रेश्वर जी ओतय गेलहुँ. ओतय जाइते ओ अपन विचार प्रकट कयलनि जे शरदिन्दुजी कें बड़ काज रहैत छनि तें विनोदेजी सचिव बनथि. हमरा लेल धनि सन, संस्था चलओ. विनोद जी सचिव बनबा लेल तुरत तैयार भ' गेलाह. पुनः सभ गोटेक विचारें नरेन्द्र झा जी कें कोषाध्यक्ष बनयबा पर सहमति भेल.
आब संस्था कें अमली जामा पहिरयबा लेल एकटा सभा बजाओल गेल जाहि मे पटना स्थित प्रायः सभ साहित्यकार उपस्थित छलाह. जेना कि पूर्व निर्णय छल तहिना सभा मे मन्त्रेश्वरजी कें अध्यक्ष आ विनोदजी कें सचिव बना पूर्ण अधिकार देल गेलनि जे ओ संस्था कें निबन्धित कराबथि आ कार्यकारिणीक गठन करथि. यद्यपि एहि निर्णय पर अशोकजी (कथाकार-साहित्यकार), भारद्वाजजी आर कैक गोटे विरोध करैत कहलनि जे निर्णय कयले छल तं आमसभा किएक बजौलहुँ ? तथापि पुनः सर्वसम्मति सँ श्री नरेन्द्र झा कें कोषाध्यक्ष बनबैत संस्थाक 'बाइलाज' बनयबाक भार देल गेलनि. आब प्रश्न छल जे पहिने एगारहो सदस्य बनथि तखन ने 'बाइलाज' बना आवेदन देल जाय. एहि क्रम मे एगारह सय टाका ल' सदस्य बनयबाक अभियान चलल जाहि मे सर्वश्री मधुकान्त झा, डाॅ सत्यनारायण मेहता, अग्निपुष्प, कुणाल, डाॅ इन्द्रकान्त झा, शशिबोध मिश्र 'शशि' आदिक नाम शामिल कयल गेल आ पंजीयन लेल आवेदन देल गेल. लगभग साल भरि मे संस्थाक पंजीयन भेल सेहो ल'द' क' मुदा एकर जँ श्रेय अछि तं मात्र विनोदेजी कें बांकी सदस्य लोकनि बबुआने बनल रहलाह.
संस्था बनल, मीटिंग-सीटिंग भेल मुदा ई अपन लक्ष्य सँ भटकि गेल. एकाध टा नीको काज भेल मुदा दुइए वर्ष मे ई उर्ध्वशांस लेब' लागल. पुनः दू वर्ष पर चुनावक बेर आयल तँ मन्त्रेश्वर झा जी हमरा विवश क' देलनि जे अहाँ सचिव लेल ठाढ़ होउ, विनोदजी कें रिप्लेश करू. एहिठाम हमरा सँ चूक भेल आ हम राजनीतिशास्त्र पढ़ियो क' राजनीति नहि बूझि सकलहुँ आ मन्त्रेश्वर जी राजनीति पढ़ि प्रशासक बनि सफल भेलाह, तहिना लेखक संघ कें तोड़बा मे सफल भ' गेलाह. हमर ई डेग विनोद जी कें अप्रिय लगलनि. हमहूं ठाढ़ भेलहुँ आ विनोद जी चुनाव पदाधिकारी होइतो सचिव पद लेल ठाढ़ भ' गेलाह. ओ पूरा चुनावी तिकड़मक संग मीटिंग मे (अपन पूरा ताकतिक संग) अयलाह. हम सामान्य रूपें उपस्थित भेलहुँ. यद्यपि ओहि मीटिंग मे जहिया चुनाव निर्धारित छल तहिया अनेक आरोप सँ ओहो (मन्त्रेश्वरजी) महिमा मंडित भेलाह अध्यक्षता करैत मुदा हमरा से सह्य नहि भेल. आपस मे हम सभ दू गोल भ' गेलहुँ से देखि बड़ कचोट भेल. लेखक साहित्यकार संवेदनहीन भ' गेल छल से ओतहि देखबा मे आयल. महिलागण बुद्धिजीवी कहयबाक लौल मे एखनो मूर्तिये टा छथि (दुर्गा, काली, सरस्वती नहि), सीता जकां विवश, सेहो ओतहि देखल- प्रेमलता मिश्र 'प्रेम', इन्दिरा झा आ पन्ना झाक रूप मे. अजितक ललकारा भेटल चुनाव लड़बाक लेल, हमरा स्मरण भ' आयल-युद्धक विरोध मे बुद्धक प्रतिहिंसा. एहन स्थिति मे चुनाव लड़ब हिंसा होयत. विचारक हिंसा, आचारक हिंसा, मानवीय संवेदनाक हिंसा. हम चुनाव नहि लड़ब से निर्णय करैत ओत' सँ निकलि जाइत छी. हमर चुनाव लड़ब राजनीति होइत से हमरा सह्य नहि छल, आइयो नहि अछि. लेखक संघक राजनीति चलैत अछि, चलि रहल अछि. आइ निबंधित लेखक संघ (चारि बेरक चुनाव कें टारैत) स्थायी अध्यक्ष, स्थायी सचिवक संग जीवि रहल अछि आ प्रंशसा लोढ़निहार व्यक्ति सभ जे हमरा सँ सहमत भ' दूरी बनौने रहथि से पुनः मैथिली लेखक संघ दिस टहल' लगलाह अछि.
आइ हमहूँ छी, ओहो सभ छथि, संपूर्ण साहित्यकार-लेखक वर्ग छथि मुदा 'संघ' कत' अछि से सभ ताकि रहल अछि. हम सदस्य किएक बनलहुँ से सोचि रहल छी, सदस्य बनियो क' असफल किएक भ' गेलहुँ से सोचि रहल छी- अपन जीवनक अनेक असफलता मे एहू विषय कें सूचीबद्ध क' आहत भ' रहल छी.
मोन पड़ैत अछि विनोदजी (सरकार)क ई वाक्य- अहाँ कें उचितवक्ता बनबाक कोन काज अछि'. मोन पड़ैत अछि श्री नरेन्द्र झा जीक परामर्श- अहाँ मैथिली पोथीक दोकान खोललहुँ अछि, राजनीति मे नहि पड़ू , चुनाव नहि लड़ू'. मोन पड़ैत अछि अपन दोकान मे बैसल डाॅ विद्यानाथ झा 'विदित'क आग्रह- 'हमरा अहाँक सक्रिय सहयोग चाही'. मोन पड़ैत अछि अपन व्यक्तव्य- लेखक संघक माध्यम सँ हम सभ मीलि लेखकक प्रति संस्था सभ मे जे दुर्भावना व्याप्त अछि तकरा दूर करब.'
ई हमर दुर्भाग्य जे आब हम ककरो ई नहि कहि सकैत छिऐक जे हम कोनो संस्थाक सदस्य नहि बनलहुँ मुदा हम एक दिन ई सुनि चौंकि उठैत छी जे डाॅ रमानन्द झा रमण बजलाह अछि जे नीक कयलनि पंडित गोविन्द झा आ शरदिन्दु चौधरी जे कोनो संस्थाक सदस्य नहि बनलाह.
•••
संपर्क :
शरदिन्दु चौधरी
2A/39, टेक्स्ट बुक काॅलोनी
इन्द्रपुरी, पटना- 24
मो. :- 0933410235


text:
दरभंगा, मिथिला मिरर : जँ अहाँ मैथिल छी आ मिथिला-मैथिलिमे रूचि रखैत छी त’ अवस्से आधुनिक मिथिलाकेँ सभसँ तेजस्वी आ अंतिम विदेह स्वर्गीय श्री लक्ष्मण झाकेँ बारेमे जानबाक चाही। जी हाँ हम बात क’ रहल छी डॉ. लक्ष्मण झाकेँ जे ललित नारायण मिथिला विश्वविद्यालयक पूर्व वाईस चांसलर छलाह, संगे एकटा प्रखर स्वतंत्रता सेनानी आ प्रसिद्ध साहित्यकार आ मिथिला राज्यक प्रबल समर्थक छलाह। कलियुगमे सत्ययुगकेँ मानक पर जिबय वला एकटा एहन महापुरुष जे एक दिश प्राच्य आ पाश्चात्य विद्याकेँ प्रकाण्ड विद्वान छलाह त’ दोसर तरफ औपनिषदिक परम्पराकेँ एकटा एहन ब्रह्मवेत्ता सन्त जिनका लेल ईश्वर भक्तिकेँ समक्ष सभ किछु गौण छल।
डॉ. लक्ष्मण झाक जन्म दरभंगा जिलाक रसियारी गाममे 5 सितम्बर 1916 ई. मे भेल छलनि। शुरुआती पढाई प्रसिद्ध विद्वान पंडित रमानाथ झाकेँ सानिध्यमे भेल रहनि। नेनपनसँ भौतिक आ सांसारिक चीजसँ दूरी बनेने रहलाह। एहन कहब अछि जे पूर्वजन्मसँ बालब्रह्मचारीक संस्कार ल’ आयल छलाह, तखन भला वियाह कोना करताह! 1927 ई. मे हुनक अभिभावक द्वारा वियाह लेल बाध्य कएल गेल जकर विरोध करैत ओ हाथी परसँ फानी गेलाह। हिनक विरत स्वभावसँ डरैत घरक लोक सभ हिनका वियाह लेल कहब छोड़ी देलनि। जकर परिणाम भेल जे ओ अन्य साधु-संत जेना घर नै छोड़लाह आ अपन अध्ययन पूरा केलाह।
महज 11 सालक उम्रमे ओ स्वतंत्रता आंदोलनमे भाग लेबय लगलाह। साइमन कमीशनकेँ विरुद्ध प्रदर्शन आ 15 सालक उम्रमे 1930-31 के समय सविनय अवज्ञा आंदोलनमे अपन भागीदारी देलनि। समय छल 1934 एहि साल भूकम्प आयल छल आ लखन जी मात्र 18 बरखकेँ छलाह मुदा ओहि अवस्थामे राजेन्द्र प्रसादके बिहार सेंट्रल रिलीफ कमीटीसँ जुड़ी राहत काजमे अपन योगदान देलाह। भागलपुरसँ इंटर, पटनाक पटना कॉलेजसँ संस्कृतमे स्नातक केलाह जाहि लेल हुनका स्वर्ण पदक सेहो भेटल। मुदा 1942क आंदोलनकेँ कारण हुनक स्नातकोत्तरक पढ़ाई बाधित भेल। ई एकटा अग्रणी सक्रिय आंदोलनी छलाह। जखन ओहि साल राजेन्द्र प्रसादकेँ गिरफ्तार कएल गेल त’ अगस्त क्रांतिकेँ नेतृत्वक लेल हुनका बिहार प्रदेश आंदोलन कमीटीक महासचिव बनाओल गेल। हिनके नेतृत्वमे सचिवालय पर झंडा फहरेबाक घटना आ एहिमे पुलिस फायरिंगसँ सात छात्रक मौतक बाद पूरा बिहार अगस्त क्रांतिमे कूदी पडल। कहबी छैक जखन औरदा रहत त’ कियो किछु नै बिगाड़ी सकैत अछि किछु तेहने सन लक्ष्मण झा संग भेल। अचानक मलेरियाक तेज बोखार भेलनि आ हुनका अपन गाम आबय पड़लनि मुदा गामोमे चैनियत कहाँ। गाम अबिते स्वतंत्र जनता राजक घोषणा क’ देलनि आ एक महिना धरि बिरौल क्षेत्रमे ब्रिटिश राज पूर्ण तरहें खत्म भ’ जनता राज कायम रहल जकर देख रेख स्वयंसेवक करैत छल। बादमे ब्रिटिश सत्ता पुनर्स्थापित होयबाक बाद लक्ष्मण झा नेपाल दिस निकलि गेलाह मुदा मुखबिरीकेँ कारण हुनका गिरफ्तार क’ भागलपुर जेल भेज देल गेल। एवम क्रममे स्वतंत्रता प्राप्तिक बाद जेलसँ छुटलाह आ सरकारक छात्रवृत्ति पर 1947 मे आगू पढ़बा लेल इंग्लैंड चलि गेलाह। ओतयकेँ एकटा मजेदार खिस्सा अछि एमएमे एडमिशन त’ लेने छलाह मुदा एमए कम्प्लीट नै भेल छलनि, इंग्लैंड जेबाक बाद सीधा पीएचडी करबा लेल अनुमति माँगलनि। बिना एमए सीधा पीएचडी माँगय वला छात्र लेल इंटरव्यू हेतु पैनल बनाओल गेल तकरा बाद डॉ केनेथ केडिंगशकेँ निदेशन ओ “मिथिला और मगध” विषय पर शोध पूरा केलनि आ 1949 मे भारत लौट एलाह। सभसँ पहिने पटनाक काशीप्रसाद जयसवाल शोध संस्थानमे उपनिदेशक पद पर नौकरी केलनि, बादमे 1952 मे समाजवादी दलक टिकट पर चुनाव लड़लाह मुदा अपने पार्टिक नेता सभक षड्यंत्र आ कुटिल चालिकेँ कारण हारी गेलाह। तकरा बाद राजनीतिसँ सन्यासक घोषणा देलनि। हालाँकि बादमे सीएम कॉलेज दरभंगामे व्याख्याता पद पर नौकरी केलनि। ‘मिथिला’ साप्ताहिक पत्रिकाक प्रकाशन सेहो आरंभ केलाह। एकटा प्रखर लेखकक तौर पर नेता सभक एतेक आलोचना केलाह की हिनका नौकरीसँ निकाली देल गेल। लक्ष्मण झा यैह चाहैत छलाह। दरभंगा महाराज द्वारा संचालित ओहि सम्यक प्रमुख अख़बार द इंडियन नेशनमे 1963-1972 क बीच हुनक 130 लेख छपल छल मुदा अख़बारकेँ कांग्रेसी रुझानक कारण करार टूटी गेल। गाममे 43 बीघा जमीन हेबाक बादो लेख छापी अपन गुजर बसैर करैत छलाह। बादमे जखन 1977 मे कर्पूरी ठाकुर मुख्यमंत्री बनलाह त’ हुनका मिथिला विश्वविद्यालयक कुलपति बनबा लेल आग्रह केलनि। अपन शर्तक मुताबिक ओ नौकरी केलाह। कर्तव्यक प्रति एतेक निष्ठावान छलथि जे क्लास नै लेबय वला शिक्षक सभक वेतन रुकवा दैत छलाह। ई मिथिलाक दुर्भाग्य छल जे एतेक विद्वत आ पौरुषी व्यक्तिकेँ पहिचान नै सकल आ अंतमे आरिज आबि त्यागपत्र द’ देलाह।
एकर बाद लेखन, भक्ति आ साधनामे लागि गेलाह। बेहद एकांतप्रिय आ अपरिग्रही छलाह। भरी जिनगी विवाह नै केलाह आ ब्रह्मचारी रहलाह। ओ हिंदी, अंग्रेजी आ मैथिली तीनू मिला लगभग 50 सँ ऊपर किताब लिखलनि मुदा ओ छपवाबै लेल नै चाहैत छलाह। 1950-52 क बीच आठ्ता किताब छपल जाहिमे नेहरू आ अन्ग्रेजक षड्यंत्रक बारेमे लिखलाह जाहि कारण नेहरू जी सभटा किताबकेँ प्रतिबंधित क’ देलनि। लक्ष्मण झा मिथिला-मैथिलीक मुहीमके एकटा नव रूप देलनि। 1952 मे अलग मिथिला राज्य लेल एकटा पैघ आंदोलन केलनि। बादमे ओ मात्र मिथिला-मैथिली लेल काज केलाह।
विद्वान एतेक जकर तुलना नै कएल जा सकैत अछि। 2000 ई. मे आईकेँ दिन हिनक निधन भ’ गेल। मिथिला लेल एकटा अपूर्णीय क्षति छल। एहन विलक्षण संत, साहित्यकार, स्वतंत्रता सेनानी आ मिथिला मैथिलीक हितैषी युग पुरुष डॉ. लक्ष्मण झाकें पुण्यतिथि पर शत-शत नमन!


text:
२८ जून २०२१ – मैथिली जिन्दाबाद!!
*के कतेक सुन्दर, शुद्ध आ फर्राटेदार अंग्रेजी बजैत अछि एकर प्रतिस्पर्धा होयत
*समय-समय पर एहि समूह पर होइत रहल अछि एहि तरहक प्रतियोगिता
*एहि तरहक प्रतियोगिता व्यंग्यात्मक शैली मे लेकिन नीक सन्देशक संचरण लेल कयल जाइछ, तेँ नाम राखल जाइछ ‘झाड़नाय’ सँ जोड़िकय
*एहि सँ पहिने ‘हिन्दी झाड़बाक’ प्रतियोगिता कयल जा चुकल अछि, दर्जनों वक्ता भाग लेने रहथि आ गम्भीर विषय पर विमर्श हिन्दी भाषा मे भेल छल
आइ २८ जून २०२१ केँ दहेज मुक्त मिथिला फेसबुक समूह द्वारा आगामी दिन मे अंग्रेजी झाड़बाक कम्पीटिशन करबाक निर्णय लेल गेल अछि। विदित हो जे एहि समूह पर महिला, पुरुष आ युवा-युवती गम्भीर विमर्श लेल जानल जाइत छथि। मिथिला केँ मांगरूपी दहेज सँ मुक्त करबाक एकटा अभियान केर फेसबुक समूह पर लगभग ७० हजार सदस्य छथि, लेकिन समूहक गतिविधि मे बहुत कम लोक सक्रियता सँ सहभागिता जनबैत छथि। समूहक संस्थापक एवं एडमिन प्रवीण नारायण चौधरी बतेलनि जे समूह संचालनक पद्धति मे एहि तरहक नव-नव प्रयोग सँ अधिकांश समय स्वयं केँ ‘चुप्पा बम’ (निष्क्रिय) बनेनिहार सदस्य लोकनि केँ सेहो अपना स्तर सँ सहभागिता देबाक प्रेरणा भेटैत छन्हि। हिन्दी झाड़बाक आ अंग्रेजी झाड़बाक कार्यक्रम मैथिलीभाषी समुदाय लेल ओहुना बड जरूरी होइत छैक, कारण बहुतो लोक मे एकटा अजीब भ्रम आ सन्देह दिमाग मे बैसि गेल छैक जे अपन भाषा बजला सँ लोक पढल-लिखल आ एडवान्स नहि बुझत, अर्थात् अपने आ अपन बालो-बच्चा संग अपन मातृभाषाक व्यवहार छोड़ि हिन्दी-अंग्रेजी आ नेपाल मे नेपाली भाषा, बंगाल मे बंगाली भाषा, महाराष्ट्र मे मराठी भाषा आदि बाजिकय अपन बुधियारी आ पढल-लिखल बड पैघ जानकार हेबाक होशियारी देखेबाक आदति मैथिलजन मे बड़ी जोर सँ पसैर रहल छन्हि। आर चूँकि दहेज मुक्त मिथिला पर नेपाल, भारत, आ विश्वक अनेकों भूभाग मे बसल मैथिलजन सब सक्रिय छथि, सामान्यतया एतय अपनहि टा भाषा मे सब बात-व्यवहार करबाक बाध्यता होइत छन्हि, तेँ समय-समय पर भड़ास निकालबाक लेल हिन्दी, अंग्रेजी, नेपाली, मराठी, गुजराती, फ्रेन्च, जापानीज, चाइनीज, आदि भाषा मे झाड़बाक प्रतियोगिता के आयोजन कयल जाइत छैक।
जनतब भेटय जे ई आयोजन वेबिनार प्रारूप मे आगामी शनि दिन रातिक ९ बजे भोजन-भात सम्पन्न कयला उपरान्त राति के ११ बजे धरि होयत। खूब खा-पीकय अंग्रेजी झाड़य मे सुविधा होइन्ह ताहि लेल रातिये केँ ई आयोजन राखल गेल अछि श्री चौधरी बतेलनि। एहि बेर जे विषय पर चर्चा होयत तेकर जानकारी दैत ओ अंग्रेजी मे बतेलाह जे Very glad to see higher numbers of people interested to join this competition of showing off spoken English on this group. Welcome all. I think the subject should be Compulsion of English Language for Today’s Youths and Easy Way of Learning English. How will it be? अर्थात् जे बहुत लोक भाग लेबाक लेल आगू एला अछि। आजुक युवा पीढी लेल अंग्रेजी भाषा प्रयोगक बाध्यता आ अंग्रेजी सिखबाक सहज बाट विषय पर चर्चा होयत।


text:
बिहार विधानसभा चुनाव मे 65 साल सं बेसी उम्रक वोटर कें पोस्टल बैलेट केर सुविधा नहि भेटत। बुधदिन संसद मे केंद्र सरकारक ओर सं ई जानकारी लोकसभा मे एकटा सवालक जवाब मे साझा कयल गेल । एकटा सवालक लिखित जवाब मे केंद्रीय कानून मंत्री रविशकंर प्रसाद जानकारी देलनि। अहिमे कहल गेल जे फैसला कोरोना काल कें कारण आयल परेशानि आ सुरक्षा मानकों मानव संसाधन आ संक्रमणक चलते लेल गेल अछि। प्रसाद कहलनि जे 65 साल सं बेसी आयु वलाक लेल डाक सं वोट करबाक फैसला सुरक्षा प्रोटोकाल कें चलते लेल गेल अछि।
एकरा लेल चुनाव नियमक आचरण संहिता- द कंडक्ट ऑफ इलेक्शन रूल्स-1961 कें संशोधित कयल गेल छल। जनप्रतिनिधित्व अधिनियम 1951 केर धारा 169 कें तहत अहि साल 19 जून कें एकर अधिसूचना जारी कयल गेल छल। अहिमे राज्य सरकारक संग मशविरेक बाध्यता नहि अछि। एकरा बादे चुनाव आयोग अधिनियमक धारा 60 सी कें तहत अधिसूचना जारी नहि करबाक फैसला लेलक। बिहार मे 29 नवंबर सं पहिने विधानसभा चुनाव होयत। विधानसभा केर 243 सीटक अलावा एकटा लोकसभा आ 63 सीट पर उपचुनाव सेहो होयत। एकरा लेल चुनाव आयोग दिशा-निर्देशों मे बहुत बदलाव केने अछि।
अहिमे प्रचार सं ल’ रैलिय धरी कें लेल नबका नियमक प्रावधान कयल गेल अछि। एकरा अलावा मतदान कें लेल सेहो पाबंदि संगहि नबका नियम बनाओल गेल अछि। मतदान केंद्र पर थर्मल स्क्रीनिंग कयल जायत। कोरोना पीड़ितक आखिरी घंटा मे मतदान केंद्र पर जा क’ मतदान करबाक अनुमित देल जायत। सब मतदान केंद्र पर रोज सैनिटाइजेशन कें काम कयल जायत। मतदान केंद्र पर पैरा मेडिकलक टीम मुस्तैद रहत। एकटा मतदान केंद्र पर 1,500 कें बजाए एक हजार मतदाता होयत।


text:
लेख
– कुमुद मोहन झा, विराटनगर
ब्राह्मण
परिभाषाः
ब्राह्मण हिन्दू वर्ण व्यवस्था के सर्वोच्च वर्ण । यस्क मुनि के निरुक्त अनुसार “बह्म जानाति ब्राह्मणः” अर्थात् ब्रह्म केँ जानयबाला ब्राह्मण कहबैत छथि । ब्रह्म अर्थात अन्तिम सत्य वा परम ज्ञान के ज्ञाता । ब्राह्मण के प्रत्येक सम्प्रदाय वेद सँ प्रेरणा लैत अयलाह अछि । पारम्परिक रुप सँ ई विश्वास अछि जे वेद अपौरुषेय अर्थात कुनु देवता, दानव वा मानव द्वारा लिखित नहि अपितु अनादि थीक । बल्कि ई कहू जे वेद अनादि सत्य के प्राकट्य थीक जकर बैधता शाश्वत अछि ।
उत्पत्तिः
सृष्टि के रचयिता जखन ब्रह्माण्ड के रचनाक परिकल्पना कयलन्हि आ एकर सभ अवयव के रचना करय लगलाह तऽ ओ अप्पन मुंह सँ वेद आ ब्राह्मण के उत्पत्ति कयलन्हि —“ ब्राह्मणोस्य मुखमासीद” । ई दुनु एहि सृष्टि के सर्वाधिक विलक्षण रचना छल जे मानव सभ्यता केँ मानवता सँ अलंकृत कयलक । ब्राह्मण के माध्यम सँ ज्ञान पर मानव मात्र के अधिकार स्थापित भेल जे मानव केँ अन्य जन्तु सँ पृथक बनयलक ।
सृष्टि के आरम्भिक काल सँ मनुष्य केँ मनुष्यता प्रदान करबाक उद्देश्य सँ विद्वान ब्राह्मण आचार्य लोकनि वेद शिक्षाक आरम्भ कयलन्हि । इएह शिक्षा “सूत्र” के नाम सँ जानल जाइत अछि । प्रत्येक वेद के विभित्र नाम सँ पृथक–पृथक शाखा बनय लागल । सभ वेद के अप्पन–अप्पन सूत्र अछि जे सामान्यतः पद्य वा मिश्रित गद्य–पद्य मे लिखल गेल अछि । उपरोक्त सूत्र सभ केँ मानव जीवनोपयोगी बनयबाक उद्देश्य सँ मुख्यतः तीन भाग मे लिखल गेल अछिः —
१. सामाजिक, नैतिक तथा शास्त्रानुकुल नियमबाला सूत्र केँ धर्म सूत्र कहल जाइत अछि ।
२. यज्ञ, अनुष्ठान आदि कर्म के नियमबाला सूत्र केँ श्रौत सूत्र कहल जाइत अछि ।
३. घरेलू विधिशास्त्र के ब्याख्या करयबाला सूत्र केँ गृह्य सूत्र कहल जाइत अछि ।
उपरोक्त सूत्र सभ सँ मानव केँ सुसज्जित कऽ एकटा सुन्दर समाज के सृजना कयल गेल । एहेन समाजक सृजना जाहि सिद्धान्त के आधार पर कयल गेल ओ थीक ब्राह्मणवाद । अस्तु, ब्राह्मणवाद जन जीवनक ओ संजीवनी थीक जे ओकरा सभ्य बनाओलक । एवं प्रकारेँ आदि काल सँ मानव समाज केँ मर्यादित, अनुशासित आ विवेकशील बनयबाक दायित्व ब्राह्मण समाज निर्वहण करैत अयलाह अछि ।
विस्तारः
बीतैत कालखण्ड सँग जखन जनसंख्या मे उत्तरोत्तर बृद्धि होमए लागल आ सम्पूर्ण भू मण्डल पर मनुष्य पसरि गेल तखन ब्राह्मण समाज केँ सेहो मानव कल्याणार्थ दशो दिशा मे अप्पन निवास स्थान बनबय पडल । भिन्न–भिन्न भौगोलिक अवस्थिति मे जलवायु के विविधता के कारण मानवीय जीवन शैली मे सेहो विविधता आबय लागल । एहि विविधता के विशिष्टता केँ परिभाषित करबाक उद्देश्य सँ ब्राह्मण समाज के दू भाग मे विभाजित कयल गेल । सनातन हिन्दू के निवास स्थान आर्यावर्त के मध्य भाग बिन्ध्य पर्वत केँ मानि उक्त पर्वत के उत्तर दिशा मे निवास करयबाला गौड आ दक्षिण दिशा मे निवास करयबाला द्रविण ब्राह्मण के नाम सँ परिचित भेलाह ।
बिन्ध्य पर्वत उत्तर आ दक्षिण दुनु दिशा मे बहुत विस्तृत भू भाग अछि । एहि दुनु भाग पर फैलि केँ बसोबास करयबाला आचार्य ब्राह्मण लोकनि धर्मानुकुल भिन्न–भिन्न संस्कृति, परम्परा, भाषा आदि के विकास करय लगलाह । एहि साँस्कृतिक आ भाषिक विविधता केँ परिष्कृत रुप सँ परिभाषित करबाक उद्देश्य सँ उपरोक्त द्राविण आ गौड ब्राह्मण केँ पुनश्च पाँच–पाँच भाग मे विभाजित कयल गेल जे निम्नानुसार अछिः
क. पञ्च द्राविण ब्राह्मण
१. कर्नाटक २. तेलंगा ३. द्राविण ४. महाराष्ट्र ५. गुर्जर
ख. पञ्च गौड ब्राह्मण
१. सारस्वत २. कान्यकुब्ज ३. गौड ४. उत्कल ५. मैथिल
एखनहुं ब्राह्मण समाज मूलतः उपरोक्त दश भाग मे विस्तृत भऽ सम्पूर्ण भू मण्डल पर निवास करैत छथि । उपरोक्त सम्पूर्ण ब्राह्मण यद्यपि उच्च, आदरणीय एवं पूज्य छथि तथापि पूर्व कालहिँ सँ मैथिल ब्राह्मण केँ विशेष पूजनीय एवं आदरणीय मानल गेल अछि कारण मिथिला सदा सँ तपस्वी ब्राह्मण के निवास स्थान रहल अछि । एतय के प्रत्येक व्यवहार धर्म सिद्ध छैकः “धर्मस्य निर्णयो ज्ञेयो मिथिला व्यवहारतः” ।
मैथिल ब्राह्मणोत्पत्तिः
प्राचीन काल मे काशी के ईशान दिशा मे अंग देश के समीप वैवश्वतमनु के पुत्र इक्ष्वाकु आ ओकर बाद इक्ष्वाकु के पुत्र निमि एकटा विस्तृत भू–खण्ड के प्रतापी सम्राट भेल छलाह । एहि राजकुल के कुलगुरु पुरोहित मुनि वशिष्ठ छलखिन । राजा निमि मोक्ष के अभिलाषा राखि एकटा यज्ञ करबाक निर्णय लेलन्हि । शुभ मुहुर्त निकालि तैयारी आरम्भ भेल । अहि बीच इन्द्र द्वारा कयल गेल एकटा यज्ञ मे भाग लेबाक हेतु वशिष्ठ केँ स्वर्ग जाय पडलन्हि आऽ ओ निमि के यज्ञारम्भक बेला धरि घूरि के नहि आबि सकलाह । राजा निमि के यज्ञ शुभ मुहुर्त मे आरम्भ करबाक छलैन्हि। ओ असमञ्जस के अवस्था मे अप्पन राज्य के विद्वान ब्राह्मण सभ केँ आमन्त्रित कऽ यज्ञ सम्पादनक हेतु अनुरोध कयलखिन । बहुत विचार विमर्शक पश्चात ऋषि गौतम के आचार्यत्व मे यज्ञारम्भ भेल । यज्ञ के समाप्तिक बेला मे कुलगुरु वशिष्ठ स्वर्ग सँ ओतय आबि गेलाह आऽ ई देखि जे हमरा अनुपस्थिति मे यज्ञ सम्पादन भऽ गेलै, अत्यन्त क्रोधातुर भऽ गेलाह । ओ राजा निमि केँ शाप दैत कहलखिन जे हमरा यज्ञ मे आचार्यक अभिभारा दऽ हमर अनुपस्थिति मे अहाँ यज्ञ करबाक जे घोर अपराध कयलहुं तकर परिणामस्वरुप मृत्यु केँ वरण करू ।
एहि प्रकारें शापित भऽ राजा निमि बहुत दुःखित भेलाह सँगहि हुनको शरीर मे क्रोधाग्नि तरंगित होमए लागल । ओ गुरु वशिष्ठ केँ कहलखिन जे यज्ञ मे आचार्य के अभिभारा स्वीकार कऽ अहाँ स्वयं समय पर उपस्थित नहि भेलहुं आ जखन अयलहुं तखन यज्ञ मे बिघ्न उत्पन्न करैत हमरा शापित कऽ देलहुं । अहाँक मति भ्रान्त भऽ गेल अछि तदर्थ हमहु अहाँके शाप दैत छी जे अहुं तत्काल मृत्यु केँ वरण करू । एहि तरहें राजा निमि आ गुरु वशिष्ठ एक दोसर सँ शापित भऽ अप्पन–अप्पन शरीर केँ त्यागि देलन्हि ।
पश्चात ब्रह्मा के आर्शीवाद सँ वशिष्ठ केँ पुनर्जीवन प्राप्त भेल आऽ ओ कुम्भ (घैला) सँ पुनः उत्पन्न भेलाह । राजा निमि के उत्तराधिकारी नहि छल, सम्पूर्ण राज्य शोकाकुल भऽ गेल । यज्ञ मे उपस्थित ब्राह्मण लोकनि राजा के मृत्युक कारण स्वयं के मानय लगलाह । ई घटना हुनका सभ केँ अपमान आ आत्मग्लानि के बोध सँ दुखिःत करय लागल । एहेन अवस्था मे ओहि यज्ञ मे उपस्थित विद्वान ब्राह्मण लोकनि सर्वश्रेष्ठ आ अद्वितिय वैज्ञानिक प्रयोग करैत राजा निमि के मृत शरीर केँ यज्ञ कुण्ड पर राखि अप्पन विद्या शक्ति आ मन्त्र शक्ति सँ मन्थन करय लगलाह । अंततः ओहि यज्ञ कुण्ड सँ दिव्य देहधारी एकटा बालक के आविर्भाव भेल । ब्राह्मण श्रेष्ठ आचार्य लोकनि आहि बालक केँ तीनटा नाम प्रदान कयलन्हि
१. यज्ञ सँ उत्पन्न होएबाक कारण प्रथम नाम जनक
२. कोनो देहधारी के बिना जन्म लेबाक कारण दोसर नाम विदेह
३. शरीर के मन्थन सँ उत्पत्र होएबाक कारण तेसर नाम मिथि ।
यज्ञ सँ उत्पन्न एहि अलौकिक राजा के नगर जनकपुर आ राज्य मिथिलाक नाम सँ पश्चात प्रसिद्ध भेल । उपरोक्त शरीर मन्थन कार्य मे संलग्न सभ श्रेष्ठ ब्राह्मण केँ ससम्मान मिथिला राज्य मे बसाओल गेल । ओएह श्रेष्ठ आचार्य लोकनि मैथिल ब्राह्मण के प्रथम पुरुखा वा बीजी पुरुष भेलाह । विदेह केँ यज्ञाग्नि सँ उत्पत्र करयबाला मुख्यतः १९ गोट ब्राह्मण श्रेष्ठ छलाह जिनका नाम सँ मैथिल ब्राह्मण समुदाय के गोत्र प्रचलित अछि । साधारण भाषा मे गोत्र कुनु व्यक्ति के ओहि निकटतम पूर्वज के नाम थीक जिनकर नाम सँ हुनकर सन्तति सम्बोधित होइत अछि । मैथिल ब्राह्मणक ओहि श्रेष्ठ पूर्वज सभ के नामावली निम्नानुसार अछिः
१. शाण्डिल्य २. कश्यप ३. परासर ४. वत्स ५. कात्यायन ६. भारद्वाज ७. सावर्णय ८. ताण्डि ९. गौतम १०. वशिष्ठ ११. कपिल १२. गर्ग १३. कौशिक १४. उपमन्यु १५. मौदगल्य १६. कौण्डिल्य १७. अलाम्बुकाक्ष १८. कृष्णात्रेय १९. विष्णुबृद्धि ।
सम्पूर्ण आर्यावर्त के ब्राह्मण सभ मे ज्ञान विज्ञान के सर्वोच्च शिखर पर बैसल मैथिल ब्राह्मण राजनैतिक क्षेत्र मे सेहो अग्र स्थान पर रहलाह अछि । अप्पन राज्य, राजधानी आ सेना बना पीढी दर पीढी सैकडौं वर्ष धरि राजाक रूपमे शासन करबाक श्रेय मात्र मैथिल ब्राह्मण केँ जाइत अछि । एहेन ज्ञानयोगी आ कर्मयोगी पूर्वज केँ शत शत नमन ।


text:
मुख्य पृष्ठ सभटा टैग Election in bihar
Tag: election in bihar
बिहार चुनाव: 65 साल सं बेसी आयु वला कें नहि भेटत...
बिहार विधानसभा चुनाव मे 65 साल सं बेसी उम्रक वोटर कें पोस्टल बैलेट केर सुविधा नहि भेटत। बुधदिन संसद मे केंद्र सरकारक ओर सं ई जानकारी लोकसभा मे एकटा सवालक जवाब मे साझा कयल गेल ।
कोरोना मरीज क’ पोस्टल बैलेट सं वोटिंग केर इजाजत, बिहार मे...
कोरोना महामारी कें अहि नाजुक मोड़ पर राजनीति आ चुनाव सेहो बदलल जा रहल अछि. एकर सबसा पहिल असर बिहार मे देखय लेल मिल सकेत अछि, जतय अहि साल कें अक्टूबर आ नवंबर मे विधानसभा चुनाव प्रस्तावित अछि.
अमित शाह बिहार मे करता डिजिटल रैली, तेजस्वी कहलनि- चुनावक चिंता,...
केंद्रीय गृह मंत्री अमित शाह अहि साल कें अंत मे प्रस्तावित बिहार विधानसभा चुनावक शंखनाद 9 जून कें बिहार मे डिजिटल रैलीक संग करता. विपक्षी दल आरजेडी शाह केर रैली पर सवाल उठोलनि अछि.


text:
मैभो अकादमी मे मैथिली कें दोयम दर्जा सं भाखानेही पहिनहि सं दुखित छथि आ फेर एक बेर कटु अनुभव ल' घुरलाह मैथिल. अकादमी मे भोजपुरी प्रतिनिधिक चलैत छनि आ मैथिली कें कतिएबाक प्रवृत्ति हावी अछि. कहि रहल छथि मिथिमीडियाक दिल्ली क्षेत्र प्रभारी —
नव दिल्ली : रविदिन, 16 अगस्त, संध्या ५ बजे स’ स्वतन्त्रता दिवसक उपलक्ष्य मे कला,संस्कृति एवं भाषा विभाग, दिल्ली सरकारक तत्त्वाधान मे मैथिली-भोजपुरी साहित्य अकादमी, दिल्ली द्वारा आइ.टी.ओ. स्थित आइ.सी.सी.आर. आज़ाद भवन केर सभागार मे कवि सम्मलेनक आयोजन कएल गेल. कार्यक्रम मुख्य अतिथि वरिष्ठ पत्रकार पद्मश्री राम बहादुर राय ओ कला एवं संस्कृति विभाग दिल्ली सरकारक मंत्री कपिल मिश्राक करकमल स’ दीप प्रज्ज्वलनक संग राष्ट्रगान स’ प्रारम्भ भेल.
राष्ट्रगानक पश्चात भोजपुरी मे देशभक्ति गीतक सामूहिक प्रस्तुति सेहो कएल गेल आ चटपट मे कार्यक्रम कें आगाँ बढ़ेबाक घोषणा क’ देल गेल मुदा दर्शक दीर्घा मे बैसल मोंटामोंटी २० प्रतिशत मैथिल श्रोताक एक आवाज जे हमरा लोकनिक गोसाओंनिक गीत “जय जय भैरवि” केर सेहो प्रस्तुति हेबाक चाही आ एहि बात कें अकादमीक सचिव राजेश सचदेवा ई कहि टारबाक चेष्टा केलनि जे बाद मे प्रस्तुत कएल जाएत मुदा खाँटी मैथिल दर्शक आ मिथिला अभियानी लोकनिक हस्तक्षेप स’ ई प्रस्तुति संभव भेल अन्यथा अन्ठेबाक प्रयास छल.
अकादमीक पदाधिकारी लोकनिक दूनेती केर कतेको साक्ष्य समय समय पर देखार भ’ चुकल अछि आ तकरे पुनरावृति आजुक दिन सेहो सार्वजनिक रूपे सोझा आएल आ एहि बेर ई जिम्मा लेलनि अकादमीक नवनिर्वाचित उपाध्यक्ष कुमार संजॉय सिंह. हुनका मैथिली प्रस्तुति केर वास्ते उठल सामूहिक स्वर कने बेसी अखैर गेलनि आ भावुकतावश बजाइओ गेलनि जे हमरा ई अप्रिय लागल. भाषाई विस्तार के चौहद्दी सेहो गनौलनि मुदा मैथिलीक अस्मिता के संगे अंगिका, बज्जिका आ मगही केर कौआ-मैना बला कूड़ी मे बाँटिक’........ खैर हमरा लोकनिक भाषा प्रतिनिधि सेहो नगण्ये जेंकां छथि, ज’ गोट-आध हेबो करता त’ ओ अपन खानापूर्ति क’ क’ निमहि रहलाह अछि आ कहुना भोजपुरिये बहन्ने मैथिलियो घुसकल जा रहल अछि आ ज’ से नैं त’ “जय जय भैरवि”क महत्त्व अकादमीक एक-एक पदाधिकारीकें बुझल रहितनि आ मंच संचालन मे भोजपुरी के संग-संग मैथिलीक सहभागिता सेहो रहबाक चाही.
ओना मंच संचालक भोजपुरीक प्रसिद्ध कवि गुरचरण सिंह अपन प्रस्तुति मे कोनो कोताही नैं केलनि मुदा पाइन-बुन्नी में भागैत-भीजैत एकत्रित भेल भाखाप्रेमी के रसास्वादन मे कने कोताही त’ जरूरे भेलै.
रोष-आक्रोश-भाषण-वक्तव्यादिक पश्चात कवि सम्मलेनक सत्र प्रारम्भ भेल आ एक भोजपुरी के बाद एक मैथिलीक क्रम मे अपन कविता पाठ केलनि चन्द्रशेखर मिश्र (भोजपुरी), रमण कुमार (मैथिली), गोरख प्रसाद “मस्ताना” (भोजपुरी), योगानन्द हीरा (मैथिली), डॉ. जौहर शाफ़ियावादी (भोजपुरी), रविन्द्र नाथ ठाकुर (मैथिली), अलख अनाड़ी (भोजपुरी), गुरचरण सिंह (भोजपुरी) आ अंत में गंगेश गुंजन (मैथिली). तीन गोट आमंत्रित कवि केर अनुपस्थिति रहल जेना कि : जंग बहादुर सिंह (मैथिली), सुष्मिता पाठक (मैथिली) आ सुभद्रा वीरेन (भोजपुरी). एहि तीन गोट अदृश्य कवि केर बात ज’ छोड़ि देल जाए त’ मंचस्थ नौ गोट कवि लोकनिक उमेर ४०-४५ बर्ख स’ ल’ क’ अस्सी बर्ख धरि छल मने एहि विधा के पारंगत लोकनिक समागम छल. भोजपुरी कवि सभ त’ वास्तव में पारंगत बुझना गेला कारण कविताक पाँति के प्रस्तुति गेय रूप मे सोझा राखि बेर बेर थोपड़ी बजेबा लेल बाध्य करैत छला मुदा मैथिली कवि लोकनिक रचना मार्मिक, साहित्यिक आ लौकिक विषय स’ सम्बंधित रहितो मुक्त छन्दक बाट धेने कने निरस प्रभाव बनौने जा रहल छल जकरा सोझ बाट पर अनलनि मैथिलीक चर्चित कवि/गीतकार रविन्द्र नाथ ठाकुर. गंगेश गुंजन कविता पाठ स’ पूर्व “जय जय भैरवि”क महत्त्व स’ पदाधिकारी आ श्रोता के अवगत करौलनि आ संगहि अकादमी स’ आग्रह केलनि जे नव-नव कविकें सेहो मंच स’ जोड़ल जाय जाहि स’ एके व्यक्ति के बेर-बेर अवसर देला स’ बाँकी प्रतिभा वंचित नैं रहि जाए आ संगहि अकादमीक संगठन मे सुधारात्मक प्रयास सेहो कएल जाए जाहि स’ भविष्य में मैथिली आ भोजपुरी भाषा-भाषी केर मध्य सौहार्दता बनल रहए. सचिवक धन्यवाद ज्ञापनक संग कार्यक्रम संपन्न भेल.
(रिपोर्ट-फोटो : मनीष झा 'बौआभाइ')


text:
विचार
– प्रवीण नारायण चौधरी
सुन्दरता
सुन्दर माने देखिते आकर्षित करयवला – कोनो वस्तु, व्यक्ति या स्थान जे आकर्षक लागय, नीक लागय, वैह भेल सुन्दर। आर ई आकर्षण करयवला जे गुण-विशेषता छैक से कहाइत छैक सुन्दरता।
एहि जीवमंडल मे एहेन कतेको जीव अछि जे बड़ा आकर्षक लगैत छैक, चाहे रूप, चाहे गुण, चाहे धर्म, चाहे चरित्र – जे किछु अन्य केँ आकर्षित करैत अछि से सबटा सुन्दर कहाइत अछि।
अपना सब जे कोनो पोस्ट करैत छियैक ताहि मे सेहो ‘सुन्दर, बहुत सुन्दर, नीक, बहुत बढियां, आदि’ सब जे कमेन्ट्स अबैत छैक से यैह कारण सँ। जरूर ओहि पोस्ट मे एहेन किछु तथ्य-सत्य रहैत छैक जे लोक केँ स्वतः आकर्षित करैत छैक आ ओ ओकरा नीक लागि जाइत छैक त हमरा-अहाँक पोस्ट पर यैह प्रतिक्रिया देल करैत अछि। ओना, कतेको लोक अपन उपस्थिति देखबय लेल बिना पढनहियो-बुझनहियो ‘बहुत सुन्दर’ आदि कमेन्ट देल करैत अछि, ई बस औपचारिकता निभेनाय होइत छैक, एकर आध्यात्मिक महत्व जीरो।
सुन्दर बनय लेल ‘मेक-अप’ सेहो कयल जाइत छैक। जहिना-तहिना रहब त शायद सुन्दरता मे कमी आओत, जेना नींद सँ उठलहुँ आ आँखि-मुंह नहि धोलहुँ-पोछलहुँ त स्वाभाविक छैक जे धुमिल चेहरा देखायत जे दोसर केँ नीक नहि लागत। तहिना केस नम्हर, दाढी नम्हर, नह नम्हर, देह मइल-कुचइल, कपड़ा बेतरतीब आ गन्दा, जुत्ता गन्दा – एना जँ अपन व्यक्तित्व राखब त लोक केँ कदापि नीक नहि लागत। तेँ, थोड़ेक आधारभूत बात ‘मेक-अप’ के मादे सब मनुष्य केँ निभेबाक चाही।
जानवर सब केँ भगवान् तेना बनेलखिन जे ई मेक-अप के आवश्यकता ओकरा सब केँ नहि पड़ैत छैक। ओ सब मल-मूत्र त्याग कयलाक बाद मनुष्य जेकाँ सफाई पर ध्यान देनाय जरूरी नहि बुझैत छैक। लेकिन मनुष्यक जीवन मे अनिवार्य शौच-मार्जन आ प्राक्षालन, स्नान, सन्ध्या, तेल, इत्र, पोशाक आदिक संग अनेकों बात एहेन छैक जे ओकरा सुन्दर बनय लेल अनिवार्य छैक। सुन्दर नहियो बनय चाहय कियो तैयो किछु बात ओकरा अपनाबहे टा पड़तैक।
इहो सच छैक जे सुन्दर बनबाक चक्कर मे भैर मुंह पाउडर रगड़िकय उज्जर कय लेब, लिपिस्टिक ततबे लगा लेब जे लागत जे ठोर-मुंह सँ खूने चूबि रहल अछि, आँखिक काजर लेभाइर लेब… माने जे ओवर मेक-अप कय लेब त सुन्दर देखेबाक बदला कुरूप आ विचित्र अनुहार देखाय लागत।
स्त्री मे श्रृंगारक प्रधानता पुरुषक तुलना बेसी होइत छैक। पुरुष साधारण कुर्ता-पायजामा मे बाहर निकलि जायत, धरि स्त्रीगण केँ साड़ी संग मिलल कलर केर विभिन्न पोशाक पहिरब, आब त चप्पल, लिपिस्टिक, चूड़ी, माला, टिकुली, हेयर ड्रेस-अप आदि सबटा मैचिंग भेल तखनहि उचित श्रृंगार मानल जायत सेहो बात छैक। आर ई सुन्दर बनबाक चक्कर एहेन बढि गेल छैक जे ‘ब्यूटी पार्लर’ एकटा नीक बिजनेस यैह किछु दशक मे दुनिया मे सब सँ बेसी खुजयवला व्यवसाय बनि गेलैक अछि। कस्मेटिक्स (श्रृंगार प्रसाधन) केर जबरदस्त रेन्ज आबि गेलैक। व्यापार मे मानू स्त्रीगणक मेक-अप सँ बड पैघ क्रान्ति आबि गेलैक। हालांकि एकर सभक साइड इफेक्ट्स सेहो छैक जे स्त्रीक कोमल त्वचा लेल हानिकारक छैक, केस लेल हानिकारक, स्वास्थ्य लेल हानिकारक… लेकिन से हानि केँ गोली मारू, पहिने एतबे श्रृंगार कय लियऽ मानू जे मिस वर्ल्ड के खिताब आइ छोड़ि काल्हि भेटत कि नहि से हाल छैक वर्तमान युग मे।
सुन्दरताक आध्यात्मिक विश्लेषण कहैत छैक जे बिना कोनो श्रृंगार प्रसाधनक प्रयोग कएने अत्यन्त कम समय खर्च करैत प्राकृतिक स्वरूप केँ खूब नीक सँ मज्जन (धोइ-पखारि, पोछि-पाछि, चिक्कन-चुनमुन बनेनाय) कय केँ रखैत अछि त ओ असली सुन्दरता केँ परिचायक होइछ, आर एकर कोनो साइड इफेक्ट सेहो नहि होइछ, दीर्घायु बनबैछ।
आध्यात्मिक विश्लेषण करैत हम एकटा बात आर मोन पाड़य चाहब। बच्चा जखन जन्म लैत छैक त ओकर शरीर कतबा कोमल आ कमजोर रहैत छैक, फेर धीरे-धीरे तेल-कुड़ आ मालिश करैत-करैत ओकर सब अंग-प्रत्यंग केँ हम-अहाँ मजबूती संग पुष्टता प्रदान करैत छियैक, ओकर नीक आ पौष्टिक आहार सब दैत छियैक, धीरे-धीरे ओ बच्चा बढैत किशोर बनि जाइत अछि, फेर युवा बनि जाइत अछि आ ओकर रूप-स्वरूप मे विगतक कोमलता, सुन्दरता, पुष्टता आदि मे क्रमशः उभार अबैत जबानी ढलबाक क्रम मे पुनः क्षयशील बनिकय रुग्णता केँ प्राप्त करैत अन्त मे जवाब दय दैत छैक। अर्थात् कायाक सुन्दरता बच्चा सँ वृद्ध आ फेर मृत्युवरण करय धरि परिवर्तनशील रहैत छैक। लेकिन वैह व्यक्तिक आत्मीयता, ओकर सुन्दर व्यवहार, बात, विचार आ परिवेश संग मानवता प्रति बेहतरीन दृष्टि आ कर्मठ प्रयास सँ ओ जे सुन्दर बनि जाइत अछि से सदा-सदा लेल जियैत रहैत छैक। बहुत कम्मे सही मुदा एहेन महान सुन्दर सब एहि धरती पर अबैत रहल अछि। बाकी सुन्दरता मे हम सब बेहाल कदापि नहि होइ आ ने चिन्तित जे कतबो प्रयास कय रहल छी मुदा लोक सुन्दरताक देखि नहि रहल अछि। अस्तु! आइ दुर्गा पूजाक चारिम पूजाक दिन सभक लेल शुभ हो आ मातारानी आजीवन सुन्दर बनेने रहथि यैह शुभकामना।


text:
स्व. ललित नारायण मिश्र'क क 90वीं
जयन्ती(2 फरवरी 2012) पर विशेष:-
मैथिला विभूति ओ राजनीतिज्ञ आओर प्रशासक स्व ललित नारायण मिश्रक सभसँ पैघ विशेषता छल- हुनक आत्मीयता.
ओ किनको सँ खुशी पूर्वक भेँट करैय छलाह. भेंट करैय बाला सँ हुनक व्यवहार अतेक स्नेहपूर्ण ओ निश्छल होइत छल जे सभ कियो हुनक मधुर स्मृति लएकेँ
विदा होइत छलाह. ललित बाबू रेलमंत्रीक रुपमे विकट समस्याक सामना केने छलाह.
कर्मचारी सभ द्वारा नियमक अनुसार काज करैयक नीति आओर बहुत पैघ स्तर पर हड़तालक सिलसिला
भारतीय रेलक अंग बनि गेल छल. बिजलीक अभाव, रौदी , तेलक संकट आदिकेँ कारणे विश्वव्यापी मुद्रास्फीतिक शिकार भारतीय रेल सेहो भेल.
एहन घोर सँकटक कालमे ललित बाबू दृढता संग रेलक संचालन केला. भारतीय रेलकेँ वित्तीय स्थिति सुधारैय खाति ललित बाबू किछु कठोर ओ अलोकप्रिय कदम सेहो उठेला.
तथापि जनताकेँ बीच लोकप्रिय ओ प्रसिद्ध रेलमँत्री आओर नेताक रूपमे प्रतिष्ठापित भेला. एहि सँ हुनक प्रशासनिक बुद्धि आ राजनीतिक कुशलताक परिचाय भेटैत अछि.


text:
टोनी पुरस्कार
द एन्टोनिएट्ट पेरी अवॉर्ड फॉर एक्सलन्स इन थीएटर या सामान्यतः टोनी पुरस्कार ब्रॉडवे थीएटर मे अभिनय के लेल देल जाएत अछी।
श्रेणीसभ[सम्पादन करी]
- सर्वश्रेष्ठ नाटक
- सर्वश्रेष्ठ संगीत
- संगीत क सर्वश्रेष्ठ पुस्तक
- सर्वश्रेष्ठ मूल स्कोर
- नाटक क सर्वश्रेष्ठ नविनिकरण
- एक संगीत-नाटक मे एक अग्रणी अभिनेता के द्वारा सर्वश्रेष्ठ प्रदर्शन
- एक संगीत-नाटक मे एक अग्रणी अभिनेत्री के द्वारा सर्वश्रेष्ठ प्रदर्शन
- एक नाटक मे एक अग्रणी अभिनेता के द्वारा सर्वश्रेष्ठ प्रदर्शन
- एक नाटक मे एक अग्रणी अभिनेत्री के द्वारा सर्वश्रेष्ठ प्रदर्शन


text:
अम्बिका चौधरी, विराटनगर। १५ अक्टूबर, २०२०। मैथिली जिन्दाबाद!!
आदित्य नारायण, श्वेता अग्रवाल के संग विवाह के बंधन में जुड़ई स पहिने दिवालिया भ गेला, हुनकर ई दावा छैन जे हुनकर खाता में आब मात्र १८ हजार रूपिया बचल छैन।
अहि साल के अंत तक लंबा समय स चैल रहल सम्बन्ध प्रेमिका श्वेता अग्रवाल के संगे अपन विवाह के घोषणा करबाक किछ दिन बादे, इंडियन आइडल के होस्ट और गायक आदित्य नारायण ई खुलासा केलाइथ ह जे ओ एखन आर्थिक रूप स दिवालिया भ गेल छैथ अथवा अशक्तता के संग समय के सामना क रहल छैथ। अभिनेता नारायण कहैत छैथ जे कोरोना महामारी के कारण ओ एक साल स कोनो तरह के काज नै कैर पाइब रहल छैथ आ आब हुनकर बैंक के खाता में केवल १८ हजार रूपिया बचल छैन। महान गायक उदित नारायण झा के बेटा आदित्य के छोट पर्दा पर बहुत रास शो में देखल गेल अछि। लॉकडौन स पहिने, ओ सिंगिंग रिएलिटी शो इंडियन आइडल के होस्टिंग करबाक संग- संगे हर्ष लिम्बचिया और भारती सिंह में खतरा खतरा खतरा नामक शो के हिस्सा सेहो रहल छेलाह। आदित्य एडवेंचर बेस्ड रिएलिटी शो खतरों के खिलाड़ी के हिस्सा सेहो रहल छैथ, जेकर होस्टिंग प्रख्यात फ़िल्म निर्माता रोहित सेट्ठी केने छेलाक।
बॉलीवुड बबल स बात करबाक क्रम में, आदित्य नारायण कहला, “अगर सरकार लॉकडौन के आगू सेहो बढ़बैत अछि, त जनता के भुखमरी स जान जाइ के संभावना बैढ सकैत अछि। हमर पूरा बचत कम भ गेल अछि। हम अपन सबटा बचत, खर्च कैर चुकल छि। अपन जीविका चलबैक लेल अपना द्वारा म्यूचअल फन्ड में निवेश कएल गेल सब रकम वापस लेबाक लेल हम मजबूर भ गेलौ। कियाकि कियो ई योजना नई बनेने रहैथ जे हम एक साल तक कोनो तरह के काज नई करबाक बावजूद सेहो एना बेपरवाह जेका खर्च करैत जिंदगी में रमैत देखेब। ओना कियो भी एहेन तरह के योजना नई बनबैत अछि जाबे तक ओ अरबपति नहीं रहैथ”। संग संगे ओ इहो कहला जे ” अहि दुआरे कोनो विकल्प सेहो नहीं अछि। जहि हिसाब स एखन हमर खाता में १८ हजार रूपिया बाकी अछि, ओना में अगर हम अक्टूबर तक काज शुरू नई केलौ त हमरा लग किछ बाकी नई रहत। हमरा अपन बाइक या कोनो और सम्पति बेचबाक लेल मजबूर हेब पडत। वास्तव में बड़ कठिन भ गेल अछि। दिन के अंत मे, अहाँके किछ कठोर फ़ोन कॉल्स लेबइये टा पड़त। जहन अहाँ एहन कठोर कॉल सबके प्राप्त करैत छी, त किछ लोग अहाँके ई पक्के कहता जे अहाँके निर्णय बहुत गलत अछि।”
किछ दिन पहिने, आदित्य नारायण प्रेमिका श्वेता के संग अपन विवाह के योजना के बारेमे स्वीकार केने छेलाह। दुनु गोटे अपन फ़िल्म शापित के सेट पर भेट केने छेलैथ और पिछला १० साल स डेट कैर रहल छेलैथ। विवाह के बारे में पूछल गेला पर, गायक ई पुष्टि केलैथ जे ओ अहि साल के अंत तक विवाह कैर लेता। आदित्य कहलैथ जे ” हम श्वेता स शापित के सेट पर भेट केने छेलौ और हम सब एकरा बहुत कम समय में हिट कैर देने रही। शुरुआती दौर में श्वेता हमरा मात्र एक दोस्त के रूप में स्वीकार केने छेलैथ कियाकि हम सब तेखन बड़ छोट छेलौ और तेखन कैरियर पर ध्यान देनाइ सेहो अति आवश्यक छल। हम सब अहि १० साल में विभिन्न प्रकार के उतार चढ़ाव के सामना करैत आइब रहल छेलौ। लेकिन विवाह हमरा दुनु के बीच केवल एक औपचारिकता अछि, जे हम आशा करैत छी जे अहि सालक अंत तक पूरा भ जायत। हमर अभिभावक जन सब सेहो श्वेता के चिनहैत छैथ और ओ सब हमर ई निर्णय के ल क बहुत प्रसन्न छैथ।”


text:
नवका- पुरनका लेख सर्च करु...
हुड़-हुड़ दबंग-दबंग...
बिहार विधानसभा मे अखन जतेक एमएलए छथिन्ह ओहि मे सं करीब एक सय सं ऊपर क्रिमिनल बैकग्राउंड के छथिन्ह. एहि बारे मे किछ दिन पहिने एकटा रिपोर्ट सेहो आएल छल. जकर मुताबिक कोनो एहन दल नहि अछि जकर दामन साफ-सुथरा अछि.
मुदा अखन राज्य मे जे चुनावी प्रक्रिया चलि रहल अछि. छह चरण मे जे वोटिंग होए वाला अछि. ओकरा लेल पार्टी सभक उम्मीदवारक जे लिस्ट सामने आबि रहल अछि. ओहि के देखल जाए त हालात कोनो नीक नहि कहल जा सकैत अछि.
लिस्ट के देखल जाए त सभ दल बाहुबली के अपना संग लाबय मे दिलचस्पी दिखा रहल अछि. कांग्रेस... बीजेपी... जेडीयू... आरजेडी आ एलजेपी कोनो एहि सं बाचल नहि अछि. सभ पार्टी जीतय लेल बाहुबली के सहारा लेबय सं परहेज नहि करि रहल छथिन्ह.
बिहार मे राहुल गांधी के मिशन बिहार देखि के लागल रहय जे कम सं कम कांग्रेस अपना पार्टी मे दबंग सभ के राखय सं हिचकत. मुदा राहुल गांधी के सहरसा मे भेल पहिल सभा मे मंच पर दू-दू टा बाहुबली के पत्नी के मौजूदगी लोक के हैरान करि देलक.
सहरसा मे राहुल गांधी के संग मंच पर आनंद मोहन आओर पप्पू यादव के पत्नी लवली आनंद आओर रंजीता रंजन मौजूद छलीह. दूनु बाहुबली पर आपराधिक मामला छनि आओर जेल मे छथिन्ह.
आनंद मोहन गोपालगंज के पूर्व डीएम के हत्या के मामला मे जेल मे छथिन्ह जखन कि पप्पू यादव के माकपा विधायक अजित सरकार केर हत्याक मामले में दोषी करार देल गेल छनि. दूनु के अपन इलाका मे तूती बौलेत छलन्हि.
आब ओहि लवली आनंद के कांग्रेस सहरसा के आलमनगर सं टिकट देलक अछि. जखन कि रंजीता रंजन बिहारीगंज सं चुनाव लड़तीह. एहि बेर बाहुबली अपना जगह अपन परिवार के ठाड़ क राजनीति मे अपन पैठ बनाएल राखय जाहय छथिन्ह.
एहि बेर क्रिमिनल बैकग्राउंड वाला नेता सभ अपना जगह अपन पत्नी के ठाड़ क अपना हाथ मे लगाम राखय चाहय छथिन्ह. ओ अपन पत्नी के सहारे चुनावक वैतरणी पार करय चाहय छथिन्ह. एहि मे कतेक सफल सेहो भ जएताह.
मौजूदा विधानसभा मे सेहो कईटा एहन महिला एमएलए छथीह जिनकर पति के आपराधिक पृष्ठभूमि रहलन्हि. बस ओ अपन पति के लेल रबर स्टॉम्प के काज करय छथीह. जेहि मे कुंती देवी... पूर्णिमा देवी... पूनम देवी...मुन्नी देवी शामिल छथीह.
नीतीश कुमार जी सेहो केतबो ढोल पीटथिन्ह मुदा हुनकर पार्टी जेडीयू सेहो बाहुबली नेता के खूब टिकट द रहल अछि. लालगंज के दबंग विधायक मुन्ना शुक्ला के पत्नी अन्नु शुक्ला के जेडीयू लालगंज सं ठाड़ करलक अछि.
जेडीयू के टिकट पर पूर्णिया के रूपौली सं बीमा भारती ठाड़ भेलीह. हिनकर पति बाहुबली अवधेश मंडल पर कतेक मामला दर्ज छनि. आब देखय के अछि जे हिनकर पति के दबंगई हिनका जीताबय के काज अबैत अछि कि नहि ?
ओना पिछला बेर लोकसभा चुनाव मे सेहो बाहुबली सभ अपन परिवार के ठाड़ क चुनाव जीतय के कोशिश करने छलाह मुदा हुनका सभ के मुंहकी खाय पड़ल छलन्हि. एहि मे शहाबुद्दीन... सूरजभान... पप्पू यादव... आनंद मोहन शामिल छलाह.
पहिने जखन धरि मतपत्र सं वोटिंग होए छल बाहुबली सभ नेता सभ के बूथ कैप्चरिंग करि जीताबय छलखिन्ह. बीच मे दबंग... बाहुबली ...क्रिमिनल रिकॉर्ड वाला लोक सभ पुलिस सं बचय लेल खुद ठाड़ होए लगलाह.
( सौजन्य: Maps of India )
जे बाहुबली दोसर के जीताबय छलाह. बूथ कैप्चरिंग के बल पर...लाठी-डंडा...पाई के बल पर खुद जीतय लगलाह. एमएलए... एमपी बनय लगलाह. नेता जकां आचरण करय लगलाह. अंडरवर्ल्ड राज चलाबय लगलाह.
मुदा इलेक्ट्रॉनिक वोटिंग मशीन... ईवीएम अएलाह के बाद. बूथ कैप्चरिंग मे काफी कमी आएल. सरकार... मीडिया हाउस आओर दोसर एनजीओ के तरफ सं वोटर के जागरूक करय के अभियान सेहो चलाएल गेल. एहि सं लोक जागरूक भेलाह. सोच-समझि क प्रतिनिधि चुनय लगलाह.
वोटर के जागरूक होए के असर पिछला लोकसभा चुनाव मे देखय के मिलल जेहि मे ओ बाहुबली नेता के... हुनकर पत्नी के खारिज करि अपन मोन के बात बता देलखिन्ह. उम्मीद अछि जे एहि बेर ओ सेहो दबंग के पत्नी के तेहिना रास्ता देखा देथिन्ह.
बाहुबली के ई पता नहि छनि जे एकटा साधारण मतदाता सेहो अपन एक वोट सं हुनकर सभ दबंगई के माटि मे मिला सकय छथिन्ह. वोट मे मतदाता सं बड़का दबंग कोई नहि अछि. अहां देखा दिऔ जे एक वोट के कतेक महत्व होएत अछि.
चुनाव मे अहां ककरा वोट दैत छी ई ककरो पता नहि चलैत अछि. ई मतदान गुप्त मतदान होएत अछि. अहां अपना मोन सं वोट देबय लेल स्वतंत्र छी. जाति... धर्म... बिरादरी... सभ सं दूर भ अहां नीक उम्मीदवार के वोट द दुनिया के एकटा नवका रास्ता दिखाउ.
अहां देखा दिअ जे वोट मे कतेक ताकत अछि जेहि बाहुबली... दबंग सं अहां सालों भर डरल रहैत छी. अहां अपन एकटा वोट सं हुनका एहन पटखनी दिअ जे ओ अगिला पांच साल धरि फेर ठाड़ होए के नाम नहि लेताह.
सदस्यता लें टिप्पणियाँ भेजें (Atom)


text:
ⓘ सोफी टर्नर
सोफी टर्नर जन्म २१ फरवरी १९९६ एक अङ्ग्रेजि अभिनेत्री छी। टर्नर एच.बी.ओ फ्यान्टसी टेलिभिजन सिरिज गेम अफ थ्रोन्स २०११-वर्तमान मे संसा स्टार्कक रुपमे अपन पेशेवर अभिनयक शुरुवात केलक, जे सोफी टर्नर क अन्तरराष्ट्रिय पहिचान दिलाबैमे सहयोग केलक ।
टर्नर टेलिभिजन फिल्म द थर्टीन्थ टेल २०१३ अभिनय केलक आ दोसर चलचित्र अनोदर मी २०१३ मे अभिनय करि अपन प्रतिभाक शुरुवात केनए छल। ओ एक्सन कमेडी बर्ली लेथल २०१५ मे अभिनय केलक आ एक्स मेन श्रृंखला २०१६-वर्तमान एक युवा जीन ग्रे / फोनिक्स मे अभिनय केलक।
1. प्रारम्भिक जीवन
टर्नरक जन्म नर्थामटन,इङ्ल्यान्ड मे २१ फरवरी १९९६ मे भेल छल, जे एक नर्सरी विद्यालयक शिक्षक,आ एन्ड्रयूक बेटी छी, जे प्यालेट वितरण कम्पनीक लेल काज करैत अछि। जब ओ २ वर्षक छल चेस्टर्टन,वारविकशायर चलि गेल। ओ ११ वर्षक उमर धरि इण्डिपेन्ड वारविक स्कुल प्रेपमे अध्यन केनए छल, आ बादमे ओ द इण्डिपेन्ड आ शुल्क देबवाला द किङ्ग्स हाई स्कुल फोर गल्स अपन पढाई केनए छल। टर्नर थिएटर प्लेबोक्स थिएटर कम्पनीक सदस्य रहि चुकल अछि जब ओ ३ वर्षक छल।सोफी टर्नरक दुटा बड्का भाई अछि। जन्मसँ पहिने ओकर जुडवाक मृत्यु भऽ गेल छल।


text:
जिला कें अधिकतर प्रखंड कोरोनाक चपेट मे आबि गेल अछि। लौकही प्रखंड मे कोरोनाक चाइरटा नबका मामला सामने आयल अछि। ई प्रखंड अखनि धरि तक कोरोना सं बचल छल। अहि तरहे जिला कें 21 मे सं 18 प्रखंड कोरोना बीमारी कें दायरा मे आबि गेल अछि। अंधराठाढ़ी, हरलाखी आ बिस्फी मे अखन धरि एकटा मामला सामने नै आयल छल।
पिछला एक सप्ताह मे कोरोना मरीजक संख्या मे बहुते वृद्धि भेल अछि। अहि मे सबसा अधिक बासोपट्टी मे संक्रमित सामने आयल अछि। जखन अहि प्रखंड मे बहुत देर सं मामला सामने आयल छल। ओतय आजुक समय मे पंडौल केर सबसा अधिक मामला सामने आयल अछि। शुक्रदिन सेहो पंडौलक दू युवक कें पॉजिटिव पायल गेल छल। ई दुनू युवक प्रखंड कें दू अलग-अलग पंचायतक निवासी छल। एकटा सरिसब पाही पश्चिमी पंचायत कें नवटोलक रहे वला छला। ओ कोलकाता सं आयल छला। एकटा राइत धरि घोर पर स्वजन केर बीच रोहल छला। दोसर दिन स्थानीय मुखिया राम बहादुर चौधरी कें दबाव मे ओ ब्रह्मोत्तरा स्थित प्रोजेक्ट बालिका उच्च विद्यालय स्थिथ प्रखंड क्वरंटाइन कैंप मे गेल छला। जतय हुनका बुखार कें शिकायत भेल छल। एकरा बाद हुनकर सैंपल जांच कें लेल गेल छल। दूसर युवक नरपतिनगर पंचायत कें डीहटोलक रहे वला छला। ओ मुंबई सं सीधा प्रखंड क्वारंटाइन कैंप आयल छला। बुखारक शिकायत होबा पर हुनकर सैंपल लेल गेल छल। ओतय भगवतीपुर पंचायत कें पांच प्रवासि केर रिपोर्ट पॉजिटिव आयल अछि।


text:
अशोक कुमार दत्तक काव्य-गुण सँ प्रथम परिचय 'पुर्वोत्तर मैथिल' पत्रिका सँ भेल छल. बाद मे अशोक जी 'साहित्यिक चौपड़ि' मे सेहो अपन काव्य-संसारक संग सहभागिता दर्ज करौलनि. आब 'झिझिरकोना' नाम सँ हिनक पहिलुक कविता संग्रह बहरौलनि अछि. कायदे सँ तँ ई कविता सभ कम सँ कम तीन दशक पूर्वहिं पाठकक समक्ष आबि जयबाक चाही छल मुदा अहाँ पूछि सकैत छी जे आबिए जयतैक तँ की भ' जयतैक ? यैह गप्प एकर ठीक विपरीत अर्थ मे सेहो पूछल जा सकैछ ? जे-से, औखन हिनक किछु कविता कविक आत्म-वक्तव्यक संग प्रस्तुत अछि. पढ़ल जाए- मॉडरेटर.
प्रवेशिकाक बाद महाविद्यालयक अध्ययन वास्ते जखन पटना अयलहुँ, 'आर्तावर्त' आ 'मिथिला मिहिर' अपन उच्च शिखर पर छल। आर्यावर्तक 'चुटकुलानन्द की चिट्ठी' आ मिथिला मिहिरक 'बहिरा नाचे अपने ताले' बेस रसगर लागए। ओहि समयक विद्यापति समारोह मैथिल समाजक वास्ते एक महापर्व सदृश। मधुरताक लोकप्रियता एहन जे आन-आन भाषा-भाषी सेहो सभ रसपान करए वास्ते उमड़ि पड़थि। हेंजक हेंज मिथिलावासी, धरोहि बान्हि छावनी सदृश विस्तृत पंडाल मे गज-गज करथि। ओहि मे रविन्द्र-महेन्द्र जोड़ीक गान सुनबा लेल मारि पड़ए। श्री रवीन्द्र जीक गायन- "के छथि मैथिल की थिक मिथिला, हम कहैत छी ओरे सँ, मिथिलावासी सुनू पिहानी, हम कहैत छी जोरे सँ।" सुनि रोमांचित भ' जाइ। जेना मिथिलाक राज्य गान हो ! ओहि समय मे गोलघर मुहल्ला मे डेरा छल। समारोह सँ छुटि क' डेरा आबी तँ किछु-किछु लिख' बैसी। कहियो काल लिखयलाक बाद पुरना अंगनाक मध्य मड़बा पर बैसि लिखल रचना सभ केँ सुनाब' बैसि जाइ। छपयबाक वास्ते नहि अपितु मात्र मनोरंजनक वास्ते।
किछु सालक बाद घरेलु बाध्यताक कारणें हमरा पटना छोड़ि दरभंगा आबय पड़ल। स्नातकोत्तर मे जखन दरभंगा मे छलहुँ तँ विद्यापति समारोह ओहो ठाम खूब घूम-धाम सँ मनाओल जाइत छल। ओतहु रविन्द्र-महेन्द्र जोड़ीक रंग-विरंगा गाना सुनि श्रोतागण झूमि उठथि। आर्यावर्त-मिथिला मिहिर बन्न भेलाक बाद कहियो काल 'माटि-पानि' पत्रिका पढ़बाक लेल भेंटि जाएल करए। ओहि समय तीन गायकक एकटा समूह तिजोड़ी बनि सेहो अभरलाह। ओहो सभ नीक गाबथि। विद्यापति समारोहक ओहि समय जेना दुन्दुभी बजैत छल। लहेरियासरायक एम.एल. एकेडमी उच्च विद्यालय मे संकल्प लोकक तत्वाधान मे साहित्यिक आयोजन भेल छल जाहि मे गायकक एक आर जोड़ी उभरलाह। शशिकान्त-सुधाकान्त। ओहि जोड़ीक मुँह सँ किछु गीत सुनल- मोन होइए अहाँ केँ देखिते रही, किछु बाजी अहाँ हम सुनिते रही; तोरा अंगना मे बसन्त नेने आएब सजना। सुनि मोन गदगद भ' उठए।
ई पोथी दू कालखण्डक थिक। हम कोनो काव्यक गूढ़ बातक चर्च नहि कयल अछि, मुदा अपन जीवन मे गाम-घर मे रहैत आ एखन शहर मे अपन जीवन व्यतीत करैत जे मैथिल संस्कारक बदलैत स्वरूप केँ अनुभव कएल अछि ओकरे शब्दक माध्यमे अभिव्यक्ति देल अछि।
अशोक कु. दत्तक काव्यकृति 'झिझिरकोना' सँ किछु कविता
कन्यादान करबा मे बाप बिका गेल !
जिनका लेल देवो करैत भक्ति
देवीक पाछाँ घुमैत छल देवो
सीता लेल मिथिला अयला रामो
यौ बाबू आब हद्द भ' गेल !
मंडन अयाची भारतीक मिथिला
जतय कोठी बखारी मे लक्ष्मी मुनल छल
सुग्गो झुमि झुमि देव भाषा पढ़ै छल
यौ बाबू आब हद्द भ' गेल !
जतय गंगा कहथि 'दानी बनू'
गंगा मे पैसि कविकोकिल कहल-
'सदिखन देवीक सेबी बनू'
यौ बाबू हे आब हद्द भ' गेल
बरक बाप निष्ठुर भ' लात मारैत छथि
बिनु कलंके बेटी कलंकित भ' गेलि
घरक लक्ष्मी बेमोल बिकि गेल
यौ बाबू आब हद्द भ' गेल
कन्यागतक भक्षण करय
कखन सँ कानन मे कोइली कनैए
पाथरक आगू मे दुखड़ा सुनबैए
यौ बाबू आब हद्द भ' गेल ।
हम हेरै छी अपन मिथिला, राजा विदेहक शान यौ।
नहि टीका, नहि अग्निहोत्र, नहि देखी संध्यावंदन
बिनु गायत्री-जप कोना पायब, तीनू ताप सँ त्राण यौ।
जनेउ मे तँ कुंजी झुलैए, शौचो चढ़े नहि कान
मिथिलाक्षर नहि, मैथिली बाजब, कत' मिथिलाक पहिचान यौ।
अढ़ेला पर हुनका घाम छुटन्हि, संगे ओ जीवथि केउना
जेठक बोली सुनि कान पकन्हि, अपना केँ बुझथि महान यौ।
मोबाइल सँ दिन भरि चैट करे, क' रहल ओ नाम
बाहरे अपने बियाहल तँ कोना, बाप करौ कन्यादान यौ।
केओ सलवार-समीज पहिरने, बिनु दुपट्टा रखने
अहिवातीक अँचरा, नहि देखी कोना, खोइंछ भरल दूभि-धान यौ।
झिझिया, छठि गीत नीक ने लागे, बजाबी म्यूजिक जाॅज
सोहागिन सीथ ने सेनुर देखी, कोना पूजब हनुमान यौ।
पुष्प-वाटिका उजड़ल, कोना होयत राम-सिया के दर्शन
कतहुँ ने नचारी गूँजैए, ने मधुश्रावणीक गान यौ।
गाम मे आब बेन की देब, नहि दुरगमनिया भार
नहि सौजनि, नहि पाथेय होए, ने समधि-मिलान यौ।
डबरा-पोखरि सभ भथायल, कुमही तोड़ए तान
कोजगरा मे आब कोना, बाँटब पान-मखान यौ।
सड़ल आन्ध्रा माछ सभ तरि, टटका नहि पोखरिक माछ
बिनु तिलकोर, खम्हारू कोना, करू सन्मान यौ।
बिनु नेओंते भरदुतिया मे कोना, भैयाक बढि क' जोर
सजबी-दही बिनु मड़र कोना, देखब चौठी चान यौ।
सोलहो कला सँ उगला सुरूज, देखि मिथिला करूणायल
सँगहि शक्ति समेटू सभ केओ, राखू मिथिलाक मान यौ।
चीनियाँ झालरि, चहुँ दिस चतरल
चीनियाँ चाउमिन, चीनियाँ मोमो
चीनियाँ जाल सगरो परसल
तुलसी चौराक दीप कत' भुलायल ?
नहि जानि धरोहरि कत' हेरायल ?
जुट्टी बन्हने पहुना बैसल
सुटुक्का जीन्स, ड्रेगन टी-शर्ट
गोगल्स लटकौने कनियाँ घमकलि
अहिबातक सेनुर कत' बिलायल ?
नहि जानि धरोहरि कत' हेरायल ?
अपने मोने बियाह रचौलक
अपन महिस कुड़हरिए नाथब
लिभइन रिलेशनक पाठ पढ़ौलक
अहिबक फर, कत' ओंघरायल ?
नहि जानि धरोहरि कत' हेरायल ?
पहिरब आँगल, रहब आँगल
मंडनक सुग्गा मोन बैसल
सौराठ सभा थाकल हारल
कैथी-तिरहुता कत' लुटायलि ?
नहि जानि धरोहर कत' हेरायल ?
बेटी उडंत भ' खोप तानल
मातु-पिता टग हनथि खाट पर
छोड़इ सरबन लंक पड़ायल
मनुक्खक ममता कत' मेटायल ?
नहि जानि धरोहरि कत' हेरायल ?
अशोक कुमार दत्त
गोला रोड, दानापुर, पटना
मो. 09431645105


text:
वर्जिनिया वुल्फ विश्वप्रसिद्ध लेखिका छथि आ विश्वभरि मे फेमिनिस्ट लोकनिक मध्य अपन विशेष परिचिति रखैत छथि। 25 जनवरी, 1882 केँ लंदन, ब्रिटेन मे जन्मल वर्जिनिया वुल्फ केँ साहित्य विरासत मे प्राप्त भेलनि। हुनक पिता सर लेस्ली स्टीफन चर्चित इतिहासकार आ लेखक रहथि। परिणामस्वरूप हुनक घर मे बहुतो क्लासिकल साहित्यिक पोथी उपलब्ध छलनि आ निरन्तर बौद्धिक लोक सभक आगमन सेहो होइत रहल छलनि। वर्जिनिया नेनपने मे बहुत रास क्लासिकल साहित्य पढ़लनि आ तदुपरांत बाद मे सम्पूर्ण विश्व केँ अपन साहित्य सँ लेखन आ जीवनक कइएक महत्वपूर्ण सूत्र देलनि। कहल जाइत अछि जे तेरहे वर्षक अवस्था सँ ओ डिप्रेशन मे चलि गेलीह जे हुनका आजीवन गछारने रहलनि आ अपन समस्त साहित्य ओ एही डिप्रेशनक मध्य रचलनि। जखन ओ तेरह वर्षक रहथि तखन हुनक मायक मृत्यु भए गेल छलनि आ एकर दूइए वर्षक बाद हुनक पिता आ बहिनक मृत्यु सेहो भए गेलनि। तथापि एहि अवसाद मे रचलाक बादहुँ हुनक उपन्यास, कथा, लेख आ विचार विश्वभरि मे निरन्तर प्रसिद्ध होइत रहलनि। प्रस्तुत पत्र वर्जिनिया, पति लेनर्ड वुल्फ केँ लिखने रहथि। हुनक एहि अंतिम पत्र केँ हुनक सुसाइड नोट सेहो मानल जाइत छनि। ई पत्र हुनक पति लेनर्ड केँ तहिया प्राप्त भेलनि जहिया ओ आत्महत्या कए लेलीह। आत्महत्या सँ एक दिन पूर्व लेनर्ड हुनका डॉक्टर लग लए गेल रहथि मुदा ताधरि वर्जिनियाक सबटा उमेद समाप्त भए गेल छलनि आ ओ चिकित्सा सेवा लेबा सँ मना कए देने छलीह। अगिला भिनसर, 28 मार्च, 1941 केँ वर्जिनिया अपन जेबी आदि मे पाथर भरि लेलीह आ अपन घरक समीप स्थित ouse नामक नदी मे डूबि गेलीह।
सुसाइड नोट ::
प्रियतम,
हमरा पूर्ण विश्वास अछि जे हम पुनः बताह होमए जा रहलहुँ अछि। हमरा लगैत अछि कि एहि तरहक भयाओन समय सँ आब हम बाँचि नहि सकैत छी आ शाइते दोबारा कहियो स्वस्थ भए सकब। हमरा मारिते रास अवाज सब सुना पड़ैत अछि आ हम अपन धिआन एकठाम केन्द्रित नहि कए पाबि रहलहुँ अछि। एहि हेतु एहना समय मे जे सब करब सभ सँ प्रिय अछि, एखन वैह सब कए रहलहुँ अछि। अहाँ यथासंभव हमरा बड्ड बेसी सुख देलहुँ। अहाँ हमरा दुआरे ओहिना रहलहुँ जेना ककरो होयबाक चाही। हमरा नहि लगैत अछि जे दू टा लोक एहि सँ फाजिल सुख सँ रहि सकैत अछि, ताधरि जाधरि ई बेमारी नहि आबि जाइत अछि।
हम आब आओर नहि लड़ि सकैत छी। हमरा बुझल अछि जे हम अहाँक जीवन बेरबाद कए रहलहुँ अछि— कि अहाँ हमरा बिन नीक सँ काज कए सकैत छी। आओर अहाँ करब, हमरा बुझल अछि। देखू...हम इहो सभ ठीक सँ नहि लीखि पाबि रहलहुँ अछि। हम पढ़ियो नहि पाबि रहलहुँ अछि। हम मात्र एतबी कहए चाहैत छी जे हम अपन जीवनक समस्त सुखक लेल अहाँक कृतज्ञ छी। अहाँ हमरा संग पूर्णतया सहनशील आ बड्ड नीक जकाँ रहलहुँ।
हम ई कहए चाहैत छी— सभ कियो एहि बात सँ अवगत छथि, जे हमरा कियो बचा सकत तँ ओ कियो अहीँ होयब। सब किछु हमरा सँ छूटि चुकल अछि, सिवाए अहाँ पर कएल गेल विश्वाशक। हम आब आओर अहाँक जिनगी बेरबाद करैत नहि रहि सकैत छी।
हमरा नहि लगैत अछि जे दू टा लोक एतेक सुखी भए सकैत छथि, जतबा हमरालोकनि रही।
— वी ■
______________________
अनुवाद एवं प्रस्तुति : बालमुकुन्द। ई पत्र एतय अनुवादक लेल Wikisource.org सँ आ प्रस्तुत छवि सभ गूगल सँ साभार चयनित अछि।
हम आब आओर नहि लड़ि सकैत छी Reviewed by e-Mithila on जून 20, 2020 Rating:
सदस्यता लें टिप्पणियाँ भेजें ( Atom )


text:
बॉलीवुड अभिनेता सुशांत सिंह राजपूत केर मृत्यु (Sushant Singh Rajpur Case) कें मामला मे मुजफ्फरपुर डिस्ट्रिक्ट कोर्ट (Muzaffarpur District Court) आदेश देने अछि। कोर्ट सलमान खान, करण जौहर सहित 8 हस्ति कें अदालत मे पेश होबय लेल कहने अछि। जिला अदालत कहलक जे सभ’ कें अपने आ नहि त’ अपन वकीलक माध्यम सं कोर्ट मे अपन पेशी सुनिश्चित करय परत। एकरा संगहि कोर्ट हिनकर उपस्थिति कें लेल तारीख सेहो तय केने अछि। एकरा अनुसार, 7 अक्टूबर, 2020 कें हिनका सब कें कोर्ट मे उपस्थित होबाक अछि।
कोर्ट मे पेश होबाक लेल भेजल गेल नोटिस
मुजफ्फरपुर कें अधिवक्ता सुधीर ओझा कें परिवाद पर कोर्ट सलमान खान, करण जौहर, आदित्य चोपड़ा, संजय लीला भंसाली, एकता कपूर, साजिद नाडियावाला, भूषण कुमार आ दिनेश विजयन कें कोर्ट मे पेश होबय लेल कहने अछि। सभ’ कें अहि संबंध मे डिस्ट्रिक्ट कोर्ट सं नोटिस भेजल गेल अछि।
अपने आ नहि त’ वकीलक माध्यम सं पेशीक आदेश’
वकील सुधीर ओझा सुशांत सिंह राजपूत केर मृत्युक बाद मुजफ्फरपुर सीजेएम कोर्ट मे 17 जून कें परिवाद दाखिल केने छलाह। ओ सुशांत सिंह राजपूत मृत्यु कें लेल सभ’ कें जिम्मेदार ठहराबैत आईपीसीक धारा 306, 504 और 506 कें तहत शिकायत दर्ज केने छलाह। बॉलीवुड अभिनेता सुशांत सिंह राजपूत 14 जून कें मुंबई स्थित अपन फ्लैट मे आत्महत्या क’ लेने छला।
सुशांत केस मे लगातार जांच क’ रहल सीबीआई-NCB
दोसर ओर मुंबई मे सुशांत सिंह राजपूत केस मे सीबीआई केर टीम लगातार जांच मे जुटल अछि। संगहि ड्रग ऐंगल सामने एलाक बाद नारकोटिक्स कंट्रोल ब्यूरो (एनसीबी) अपन जांच तेजी सं आगू बढ़ा रहल अछि। एनसीबीक टीम कें मुंबई कें ठाणे सं चाइर लोक कें पकड़ने अछि। एनसीबी कें अधिकारी बतओलनि जे मुंबई टीम अंकुश अरेंजा सं ड्रग तस्कर कें बारे मे भेटल खुफिया जानकारीक आधार पर एकटा संदिग्ध कें वर्सोवा सं हिरासत मे लेलक। टीम कें छापेमारी कें दौरान 928 ग्राम चरस आ 4,36,000 रूपयाक नकद बरामद भेल। संगहि तीन अन्य संदिग्ध कें सेहो पकड़लाक जकर पास सं कुल 490 ग्राम गांजा बरामद भेल।